cyanic-selkie/wikianc huggingface dataset:
പ്രേം നവാസ്
ആദ്യകാലജീവിതം
തിരുവിതാംകൂറിലെ ചിറയൻകീഴിൽ  ഷാഹുൽ ഹമീദ്, അസ്മാ ബീവി ദമ്പതികളുടെ മകനായി 1932 ജനുവരി 1-ന് അബ്ദുൽ വഹാബ് എന്ന പേരിൽ ജനിച്ചു. പ്രേം നസീർ, അഷ്‌റഫ് എന്നീ രണ്ട് സഹോദരന്മാരും സുലേഖ, ആരിഫ, അനീസ, ഉമൈബ, സുനൈസ, സുഹാറ എന്നീ ആറ് സഹോദരിമാരുമായിരുന്നു അദ്ദേഹത്തിനുണ്ടായിരുന്നത്. സിനിമയിൽ അവസരം തേടി അദ്ദേഹം സഹോദരനു പിന്നാലെ ചെന്നൈ നഗരത്തിലെത്തുകയും 1956 ൽ‌ ഖദീജ പ്രൊഡക്ഷൻസിന്റെ ബാനറിൽ ജെ.ഡി. തോട്ടാൻ സംവിധാനം ചെയ്ത കൂടപ്പിറപ്പ് എന്ന ചിത്രത്തിൽ സിനിമയിലൂടെ അരങ്ങേറ്റം കുറിയ്ക്കുകയും ചെയ്തു. ഈ ചിത്രത്തിലൂടെ മലയാള സിനിമയിൽ അരങ്ങേറ്റം കുറിച്ച അംബികയാണ് അദ്ദേഹത്തിന്റെ നായികയായി അഭിനയിച്ചത്. ഈ ചിത്രം ജനപ്രിയ മലയാള ഗാനരചയിതാവായ വയലാർ രാമവർമ്മയുടെയും അരങ്ങേറ്റ ചിത്രമായിരുന്നു. ഈ ചിത്രത്തിലെ നായകനായി അഭിനയിച്ച പ്രേം നവാസ് ജനപ്രീതി നേടുന്നതിൽ പരാജയപ്പെട്ടുവെങ്കിലും അംബിക തന്റെ ആദ്യ ചിത്രത്തിൽത്തന്നെ ശ്രദ്ധിക്കപ്പെട്ടു. എന്നിരുന്നാലും പിൽക്കാലത്ത് അദ്ദേഹം അഭ്രപാളികളിൽ നിരവധി പ്രധാന നായക പ്രധാനമായ വേഷങ്ങൾ ചെയ്തു. സഹോദരന്റെ പേരുമായി സമന്വയിപ്പിച്ച് അദ്ദേഹം സിനിമയിൽ തന്റെ പേര് പ്രേം നവാസ് എന്നാക്കി മാറ്റി. മലയാളത്തിലെ ആദ്യ കളർ ചിത്രമായിരുന്ന കണ്ടം ബച്ച കോട്ടിലെ നായകനായിരുന്നു അദ്ദേഹം. രാമു കാര്യാട്ട് സംവിധാനം ചെയ്ത നെല്ല് എന്ന ചിത്രത്തിലും അദ്ദേഹം ഒരു പ്രധാന കഥാപാത്രമായി അഭിനയിച്ചിരുന്നു. തന്റെ സഹോദരനെപ്പോലെ ജനപ്രിയനല്ലെങ്കിലും, അഭ്രപാളികളിൽ  അവിസ്മരണീയമായ ഏതാനും വേഷങ്ങൾ അവതരിപ്പിച്ച അദ്ദേഹം, കൂടാതെ കുറച്ച് മലയാളം ക്ലാസിക് ഗാന രംഗങ്ങളിലും പ്രത്യക്ഷപ്പെട്ടിട്ടുണ്ട്. ഒരു സ്ത്രീപക്ഷ സിനിമയായിരുന്ന കാർത്തിയയിൽ നടി ശാരദയുടെ ഇളയ സഹോദരനായി അഭിനയിച്ച അദ്ദേഹം ജനപ്രിയ റൊമാന്റിക് ഗാനമായ  "അക്കരെയാണെൻറെ മാനസം" എന്ന ഗാനരംഗത്തും അഭിനയിച്ചിരുന്നു. ഒരു നടനെന്ന നിലയിൽ സഹോദരനെപ്പോലെ വിജയിക്കാൻ കഴിയില്ലെന്ന് കണ്ടെത്തിയ അദ്ദേഹം സിനിമാ നിർമ്മാണത്തിലേക്ക് തിരിഞ്ഞു. മലയാള സിനിമയിലെ നിത്യഹരിത ജോഡികളായി മാറിയ സഹോദരനും നടി ഷീലയും അഭിനയിച്ച രാഷ്ട്രപതിയുടെ അവാർഡ് നേടിയ ബ്ലോക്ക്ബസ്റ്റർ ചിത്രം അഗ്നിപുത്രിയും അദ്ദേഹമാണ് നിർമ്മിച്ചത്. സുലോചനയെ വിവാഹം കഴിച്ച അദ്ദേഹത്തിന് പ്രേംകിഷോർ എന്നൊരു പുത്രനുണ്ട്.
മരണം
1992 മാർച്ച് 27 ന് ചൈന്നൈയിൽ വച്ചുണ്ടായ ഒരു തീവണ്ടിയപകടത്തിൽ 60 ആമത്തെ വയസിൽ അദ്ദേഹം മരണമടഞ്ഞു.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:1932-ൽ ജനിച്ചവർ
ആന്ധ്രാ അരി കുംഭകോണം (1957)
മാനദണ്ഡങ്ങൾ നോക്കാതെ സ്വകാര്യ വ്യക്തിയിൽ നിന്നും സംസ്ഥാനത്തിനാവശ്യമായ അരി വാങ്ങിയതിലൂടെ ഖജനാവിന് ലക്ഷങ്ങളുടെ നഷ്ടം നേരിട്ടു എന്ന് പ്രതിപക്ഷം ആരോപിക്കുകയുണ്ടായി. വേനൽക്കാലത്ത് അരിയുടെ വില കുതിച്ചുകയറാൻ തുടങ്ങി, ഈ വിലവർദ്ധനവിനെ നേരിടാൻ സംസ്ഥാനത്ത് അങ്ങോളമിങ്ങോളം ന്യായവില ഷാപ്പുകൾ സർക്കാർ ആരംഭിച്ചെങ്കിലും, അരിയുടെ ദൗർലഭ്യം മൂലം ഈ നടപടിക്ക് വിചാരിച്ച ഗുണം കിട്ടിയില്ല.
പ്രതിസന്ധി മറികടക്കാൻ 5000 ടൺ അരി നേരിട്ട് അരി ഇറക്കുമതി ചെയ്യാനും ന്യായവിലഷോപ്പുകളിലൂടെ അതു വിതരണം ചെയ്യാനും തീരുമാനിച്ചു. ഭക്ഷ്യവകുപ്പ് ഉടനടി കരാറിലെത്തി. നിയമാനുസൃതം പതിവുള്ളതുപോലെ ദർഘാസ് ടെണ്ടർ വിളിക്കാനോ കുറഞ്ഞ വിലയ്ക്കു് കരാർ ഉറപ്പിക്കാനോ കാത്തുനിൽക്കാതെയാണ് ഈ ഇടപാട് തീർച്ചപ്പെടുത്തിയത്.
പശ്ചാത്തലം
ഭക്ഷ്യധാന്യങ്ങളുടെ കാര്യത്തിൽ കേരളം എക്കാലത്തും ഒരു കമ്മിസംസ്ഥാനമായിരുന്നു. മറ്റു സംസ്ഥാനങ്ങളിലും ഭക്ഷ്യധാന്യക്കമ്മി താൽക്കാലികമായും ഭാഗികമായും അനുഭവപ്പെടാറുണ്ടെങ്കിലും 1950കളിലെ കേരളത്തിൽ അരിയുടെ മൊത്തം ഉപഭോഗാവശ്യത്തിന്റെ 50 ശതമാനത്തോളം കമ്മി എല്ലാ വർഷവും പതിവായിരുന്നു. മൊത്തം കൃഷിഭൂമിയുടെ 36% മാത്രമാണു് നെൽകൃഷിക്ക് ഉപയോഗിച്ചിരുന്നതു്. പ്രതിവർഷം 14 ലക്ഷം ടൺ അരി ആവശ്യമുള്ളിടത്ത മൊത്തം പ്രതിവർഷ ആഭ്യന്തരഉല്പാദനം എട്ടുലക്ഷം ടൺ മാത്രമായിരുന്നു. അതായതു് ആളോഹരി ദിവസേന 6.25 ഔൺസ് (177 ഗ്രാം) അരി മാത്രമാണു് കേരളത്തിന്റെ സ്വന്തം നെൽകൃഷിയിൽ നിന്നു ലഭ്യമായിരുന്നതു്. തിരു-കൊച്ചിയിലും കേരളത്തിലും നിലനിന്നിരുന്ന സംസ്ഥാനഭരണകൂടങ്ങളുടെ ഏറ്റവും പ്രധാനപ്പെട്ട ഉത്തരവാദിത്തം പോലും അരിയുടെ സ്ഥിരവും അനുസ്യൂതവുമായ ലഭ്യത ഉറപ്പുവരുത്തുക എന്നതായിരുന്നു.
1956ലെ വേനൽക്കാലം മുതൽ തന്നെ അഖിലേന്ത്യാടിസ്ഥാനത്തിൽ അരിയുടെ വില മുമ്പെങ്ങുമില്ലാത്ത വിധത്തിൽ കുതിച്ചുകയറാൻ തുടങ്ങി.1956 ജൂണിൽ തിരുവനന്തപുരം നഗരത്തിലും രണ്ടുമാസത്തിനുള്ളിൽ മറ്റു ജില്ലകളിലും ന്യായവിലഷോപ്പുകൾ തുടങ്ങിവെച്ചുകൊണ്ടാണു് ഈ വിലവർദ്ധനവിനെ നേരിടാൻ മുൻസർക്കാർ നടപടികളാരംഭിച്ചതു്. എന്നാൽ ഇ.എം.എസ്. മന്ത്രിസഭ അധികാരം ഏറ്റെടുത്ത സമയത്തു് അരിക്ഷാമവും വിലക്കയറ്റവും നിയന്ത്രണാതീതമായിത്തുടങ്ങി. ആവശ്യത്തിനു് അരി കിട്ടാനില്ലാതായതോടെ ന്യായവിലഷോപ്പുകളിലൂടെയുള്ള അരിവിതരണം നിലച്ചു. മറ്റു കടകളിൽ മുമ്പെങ്ങുമില്ലാത്ത വിധം അരിവില വർദ്ധിച്ചു.
ആന്ധ്രാ അരി
1957 ജൂലൈയിൽ ആന്ധ്ര, മദ്രാസ്സ്, മൈസൂർ, കേരളം എന്നീ നാലു സംസ്ഥാനങ്ങളേയും ചേർത്ത് കേന്ദ്ര സർക്കാർ "ദക്ഷിണ അരി മേഖല"യായി പ്രഖ്യാപിച്ചു. ഇതനുസരിച്ച് ആന്ധ്രയിൽ മിച്ചം വരുന്ന അരി കമ്മിസംസ്ഥാനമായ കേരളത്തിലേക്കു മാത്രമേ അയയ്ക്കാവൂ എന്ന നിബന്ധന വന്നു. മേഖലയിലല്ലാതെ പുറത്തൊരു സംസ്ഥാനത്തിനു് അരി വിൽക്കുവാൻ ആന്ധ്രയ്ക്കു് അധികാരമുണ്ടായിരുന്നില്ല. ഇങ്ങനെ മിച്ചം വന്നിരുന്ന അരിയാണു് കേരളത്തിനു് ചെറുതായെങ്കിലും സമശ്വാസമായിക്കൊണ്ടിരുന്നതു്. എന്നാൽ ബംഗാളിലും ബോംബെയിലും കൂടി അരിക്ഷാമം രൂക്ഷമായപ്പോൾ കേന്ദ്രഗവണ്മെന്റ് ഈ നിലപാടിൽ അയവുവരുത്തി. കൂടുതൽ വിലയ്ക്കു് ഈ വിപണികളിലേക്കു് അരി കയറ്റി അയക്കാനുള്ള അവസരം ആന്ധ്രയ്ക്കു ലഭിച്ചു. ഇതോടെ, കേരളത്തിലെ അരിവ്യാപാരികൾ അവർക്കു് കരാറിൽ മുൻ-കൂട്ടി നിശ്ചയിക്കപ്പെട്ട ക്ലിപ്തമായ കമ്മീഷൻ നിരക്കിൽ തുടർന്നും ആന്ധ്രയിൽനിന്നും അരി വാങ്ങിക്കൈമാറാൻ വിസമ്മതിച്ചു.
ലോകസഭാംഗമായിരുന്ന എ.കെ. ഗോപാലന്റെനിർദ്ദേശപ്രകാരം, പ്രതിസന്ധി മറികടക്കാൻ 5000 ടൺ അരി നേരിട്ട് അരി ഇറക്കുമതി ചെയ്യാനും ന്യായവിലഷോപ്പുകളിലൂടെ അതു വിതരണം ചെയ്യാനും തീരുമാനിച്ചു. മദ്രാസ്സിലുള്ള ഒരു മൊത്തവ്യാപാരസ്ഥാപനമായ "മെസ്സേഴ്സ് ടി. ശ്രീരാമുലു, പി. സൂര്യനാരായണ & കൊ." എന്ന സ്ഥാപനവുമായി ഭക്ഷ്യവകുപ്പ് ഉടനടി കരാറിലെത്തി. നിയമാനുസൃതം പതിവുള്ളതുപോലെ ദർഘാസ് ടെണ്ടർ വിളിക്കാനോ കുറഞ്ഞ വിലയ്ക്കു് കരാർ ഉറപ്പിക്കാനോ കാത്തുനിൽക്കാതെയാണു് ഈ ഇടപാട് തീർച്ചപ്പെടുത്തിയതു്.
.
ജസ്റ്റിസ് രാമൻനായർ കമ്മീഷൻ. ..
സ്രോതസ്സുകൾ
വർഗ്ഗം:കേരളത്തിലെ അഴിമതിക്കേസുകൾ
വാൾട്ടർ ബെഞ്ചമിൻ
ജർമ്മനിയിലെ ജൂത തത്ത്വചിന്തകനും, സാംസ്കാരിക വിമർശകനും, എഴുത്തുകാരനും ആയിരുന്നു വാൾട്ടർ ബെഞ്ചമിൻ (ജർമ്മൻ: [valtɐ bɛnjamiːn] ; 1892 ജൂലൈ 15 - 1940 സെപ്റ്റംബർ 26). പരിസ്ഥിതി ചിന്തകൻ, ജർമ്മൻ ആശയവാദത്തിന്റെ സംയോജിത ഘടകങ്ങൾ, റൊമാന്റിസിസം, പാശ്ചാത്യ മാർക്സിസം , ജൂത മിസ്റ്റിസിസം, സൗന്ദര്യശാസ്ത്ര സിദ്ധാന്തം,  സാഹിത്യ വിമർശനം, ചരിത്രപരമായ ഭൗതികവാദം എന്നിവയ്ക്ക് ബെഞ്ചമിൻ ശാശ്വതവും സ്വാധീനവും ആയ സംഭാവന നൽകി. ഫ്രാങ്ക്ഫർട്ട് സ്കൂളിൽ അദ്ദേഹം ബന്ധപ്പെട്ടു പ്രവർത്തിച്ചു. നാടകകൃത്തുക്കളായ ബെർറ്റോൾട്ട് ബ്രെക്റ്റ്, കബ്ബാലാഹ് പണ്ഡിതനായ ഗർഷോം സ്കോലിയം തുടങ്ങിയ ചിന്തകന്മാരുമായി അദ്ദേഹം ബന്ധം പുലർത്തി. ജർമ്മൻ പൊളിറ്റിക്കൽ സൈദ്ധാന്തികനും തത്ത്വചിന്തകനുമായ ഹന്ന അറൻഡെറ്റിനും അദ്ദേഹത്തിന്റെ ആദ്യവിവാഹമായ ബെൻജമിന്റെ കസിൻ ഗുണ്ടെർ ആണ്ടേറസിനുമായി  നിയമം വഴി അദ്ദേഹം ബന്ധപ്പെട്ടിരുന്നു.
Works
Among Walter Benjamin's works are:
ബാഹ്യ ലിങ്കുകൾ
വർഗ്ഗം:ആത്മഹത്യ ചെയ്ത എഴുത്തുകാർ വർഗ്ഗം:1892-ൽ ജനിച്ചവർ വർഗ്ഗം:1940-ൽ മരിച്ചവർ വർഗ്ഗം:ജൂത തത്ത്വചിന്തകർ വർഗ്ഗം:മാർക്സിസ്റ്റ് സൈദ്ധാന്തികർ വർഗ്ഗം:ജൂത സോഷ്യലിസ്റ്റുകൾ
തുറവൂർ വിശ്വംഭരൻ
എഴുത്തുകാരൻ,അദ്ധ്യാപകൻ മഹാഭാരത വ്യാഖ്യാതാവ് എന്നീ നിലകളിൽ പ്രശസ്തനായ മലയാളിയായിരുന്നു പ്രൊഫ. തുറവൂർ വിശ്വംഭരൻ (ജനനം:- സെപ്റ്റംബർ 4 1943 - മരണം:-ഒക്ടോബർ 20 2017). മഹാരാജാസ് കോളേജ് അദ്ധ്യാപകൻ, ജന്മഭൂമി മുഖ്യപത്രാധിപർ, തപസ്യ അദ്ധ്യക്ഷൻ തുടങ്ങിയ നിലകളിൽ പ്രവർത്തിച്ചു. 2016 കേരള നിയമസഭാ തിരഞ്ഞെടുപ്പിൽ കേരളത്തിൽ നിന്നുള്ള എൻ.ഡി.എ സ്ഥാനാർഥിയായിരുന്നു. അമൃത കീർത്തി പുരസ്‌കാരം അടക്കമുള്ള നിരവധി പുരസ്കാരങ്ങൾ നേടിയിട്ടുണ്ട്. അർബുദബാധയെത്തുടർന്ന് 2017 ഒക്ടോബർ 20-ന് അന്തരിച്ചു.
ജീവചരിത്രം
1943 സെപ്തംബർ 4 നു ആലപ്പുഴയിലെ തുറവൂരിലാണു വിശ്വംഭരൻ ജനിച്ചത്. കെ പത്മനാഭൻ, മാധവി എന്നിവരായിരുന്നു മാതാപിതാക്കൾ. ഗുരുകുല സമ്പ്രദായത്തിൽ പിതാവിൽ നിന്ന് ആയുർവേദവും ജ്യോതിഷവും തർക്കവും വേദാന്തവും അഭ്യസിച്ചു.തുറവൂർ ടി.ഡി.എച്ച്.എസ് ഇൽ സ്‌കൂൾ വിദ്യാഭ്യാസം പൂർത്തിയാക്കി. എറണാകുളം മഹാരാജാസ് കോളേജിൽ നിന്ന് മലയാളത്തിൽ ബിരുദവും ബിരുദാനന്തര ബിരുദവും നേടി. മ​ല​യാ​ളം, സം​സ്‌​കൃ​തം, ഇം​ഗ്ലീ​ഷ്, ഹി​ന്ദി, ഫ്ര​ഞ്ച്, ജ​ർ​മ​ൻ, ത​മി​ഴ് ഭാ​ഷ​ക​ളി​ൽ അ​ഗാ​ധ പാ​ണ്ഡി​ത്യ​മു​ണ്ട്.കാഞ്ചനയാണ് ഭാര്യ. സുമ ,മഞ്ജു എന്നിവർ മക്കളാണ്.
രചനകൾ
മഹാഭാരതദർശനം പുനർവായന എന്ന പേരിൽ രചിച്ച മഹാഭാരത വ്യാഖ്യാനം ഏറ്റവും പ്രമുഖ കൃതിയാണ്. ഭാരതീയ ദർശനങ്ങളിലും ശ്രീരാമകൃഷ്ണ പരമഹംസർ, സ്വാമി വിവേകാനന്ദൻ, സ്വാമി രംഗനാഥാനന്ദ എന്നിവരുടെ ജീവിതദർശനങ്ങളെക്കുറിച്ചും പ്രബന്ധങ്ങളും രചിച്ചിട്ടുണ്ട്.
കർമ്മ മണ്ഡലങ്ങൾ
കാസർകോട് സർക്കാർ കോളജിൽ മലയാളം വിഭാഗം ലക്ചറർ ആയാണ് ഔദ്യോഗിക ജീവിതം ആരംഭിച്ചത്. പിന്നീട് കാൽ നൂറ്റാണ്ടോളം മഹാരാജാസ് കോളേജിൽ അദ്ധ്യാപകനായിരുന്നു.കാലിക്കറ്റ് സർവകലാശാലയുടെ വിദൂര വിദ്യാഭ്യാസ പദ്ധതിയുടെ പഠന സാമഗ്രികൾ തയ്യാറാക്കുന്ന സമിതിയിലും അംഗമായിരുന്നു.ജന്മഭൂമി മുഖ്യപത്രാധിപർ, തപസ്യ അദ്ധ്യക്ഷൻ തുടങ്ങിയ നിലകളിൽ പ്രവര്ത്തിച്ചു. 2016 കേരള നിയമസഭാ തിരഞ്ഞെടുപ്പിൽ കേരളത്തിൽ നിന്നുള്ള എൻ.ഡി.എ സ്ഥാനാർഥിയായിരുന്നു.
ഭാരതദർശനം
മൂവായിരത്തിലധികം എപ്പിസോഡുകൾ പിന്നിട്ട മഹാഭാരത അധിഷ്ഠിത ടെലിവിഷൻ ഷോ ആയിരുന്നു ഭാരതദർശനം. അമൃതാ ടീവി സംപ്രേഷണം ചെയ്തുവന്ന ഇത് നയിച്ചിരുന്നത് തുറവൂർ വിശ്വംഭരനായിരുന്നു. മഹാഭാരത വ്യാഖ്യാനം തുടർന്ന് വരുന്ന പ്രശ്നോത്തരി ഇവയടങ്ങുന്നതായിരുന്നു ഭാരതദർശനം.
പുരസ്കാരങ്ങൾ
ബാലസംസ്‌കാര കേന്ദ്രത്തിന്റെ ജന്മാഷ്ടമി പുരസ്‌കാരം, മാതാ അമൃതാനന്ദമയീ മഠത്തിന്റെ അമൃത കീർത്തി പുരസ്‌കാരം, സഞ്ജയൻ പുരസ്‌കാരം, മാനവസേവാ സമിതി ട്രസ്റ്റിന്റെ രാമായണശ്രീ പുരസ്‌കാരം, കോഴിക്കോട് രേവതീപട്ടത്താനം സമിതി സംസ്‌കൃതപണ്ഡിതർക്കായി ഏർപ്പെടുത്തിയ മനോരമത്തമ്പുരാട്ടി പുരസ്‌കാരം, കേരള സാഹിത്യ അക്കാദമിയുടെ എൻഡോവ്‌മെന്റ് അവാർഡ്, ഡോ. സി. പി. മേനോൻ അവാർഡ്,അബുദാബി മലയാളി സമാജത്തിന്റെ കേരളസമാജം അവാർഡ് തുടങ്ങിയവ ലഭിച്ചിട്ടുണ്ട്.
അവലംബം
വർഗ്ഗം: സാഹിത്യകാരന്മാർ വർഗ്ഗം:1943-ൽ ജനിച്ചവർ വർഗ്ഗം:2017-ൽ മരിച്ചവർ വർഗ്ഗം:സെപ്റ്റംബർ 4-ന് ജനിച്ചവർ വർഗ്ഗം:ഒക്ടോബർ 20-ന് മരിച്ചവർ വർഗ്ഗം:മഹാരാജാസ് കോളേജിലെ അദ്ധ്യാപകർ
1983 (ചലച്ചിത്രം)
എബ്രിഡ് ഷൈൻ സംവിധാനം ചെയ്ത് 2014 ജനുവരിയിൽ പുറത്തിറങ്ങിയ മലയാളചലച്ചിത്രമാണ് 1983. 1983 ലെ ഇന്ത്യൻ ക്രിക്കറ്റ് ടീമിന്റെ ലോകകപ്പ്ജയവും രമേശൻ എന്ന നാട്ടിൻപുറത്തുകാരന്റെ ക്രിക്കറ്റിനോടുള്ള അഭിനിവേശവുമാണ് ഈ ചിത്രത്തിന്റെ കഥാപശ്ചാത്തലം. നിവിൻ പോളി, അനൂപ് മേനോൻ, നിക്കി ഗൽറാണി, ജോയ് മാത്യു എന്നിവർ പ്രധാന വേഷങ്ങളിലെത്തിയ ഈ ചിത്രം മികച്ച പ്രദർശന വിജയം നേടി.
പുറത്തേക്കുള്ള കണ്ണികൾ
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
സൗദ് അൽ-സനൂസി
പ്രശസ്ത കുവൈറ്റി സാഹിത്യകാരനാണ് സൗദ് അൽ-സനൂസി(ജനനം : 1981). അറബ് ബുക്കർ സാഹിത്യ പുരസ്‌കാരം ലഭിച്ചിട്ടുണ്ട്. സനൂസിയുടെ 'ബാംബു സ്റ്റോക്ക്' എന്ന പുസ്തകത്തിനാണ് പുരസ്കാരം ലഭിച്ചത്.
അവലംബം
വർഗ്ഗം:കുവൈറ്റി എഴുത്തുകാർ
വരയൻ പഞ്ചനേത്രി
ദക്ഷിണ ഭാരതത്തിൽ കാണപ്പെടുന്ന ഒരു അപൂർവ്വയിനം ചിത്രശലഭമാണ് വരയൻ പഞ്ചനേത്രി (Striated Five-ring). ശാസ്ത്രനാമം : Ypthima striata.
കണ്ടെത്തൽ
1888ല് ജി.എഫ് ഹാമ്പ്സൺ എന്ന ബ്രിട്ടീഷുകാരൻ നീലഗിരിയിൽ നിന്ന് ഇതിന്റെ ഒരു ആൺശലഭത്തെ ശേഖരിച്ചതായി രേഖപ്പെടുത്തിയിട്ടുണ്ട്. ശേഷം ഇരുപതാംനൂറ്റാണ്ടിന്റെ ആദ്യവർഷങ്ങളിലും ഇതിനെ ശലഭനിരീക്ഷകർ റിപ്പോർട്ട് ചെയ്തിട്ടുണ്ട്. 2012ൽ നെയ്യാർ വന്യജീവിസങ്കേതത്തിൽ നിന്നാണ് വർഷങ്ങൾക്ക് ശേഷം പിന്നെ ഈ ശലഭത്തെ തിരിച്ചറിയുന്നത്. ശലഭനിരീക്ഷകനായ ഡോ. കുന്തെ നയിച്ചിരുന്ന സംഘത്തിലെ മിലിന്റ് ബകാരെ എന്ന ശലഭനിരീക്ഷകനാണ് ഇത് ക്യാമറയിൽ പകർത്തി പ്രസിദ്ധീകരിച്ചത്. 2011 ൽ സി. സുഷാന്ത് തമിഴ്നാട്ടിലെ മുണ്ടൻതുറ കടുവാ സങ്കേതത്തിൽ നിന്ന് ഇതിന്റെ ചിത്രമെടുത്തിരുന്നെങ്കിലും പൂമ്പാറ്റയെ തിരിച്ചറിയാൻ കഴിയാഞ്ഞതിനാൽ പ്രസിദ്ധീകരിച്ചിരുന്നില്ല. നീലഗിരിയിൽ മാത്രമേ കാണൂ എന്നു കരുതിയിരുന്ന ഈ ശലഭത്തെ പശ്ചിമഘട്ടത്തിലെ മറ്റിടങ്ങളിലും കണ്ടേയ്ക്കാമെന്ന നിരീക്ഷണങ്ങൾ പശ്ചിമഘട്ട ശലഭനിരീക്ഷണ ചരിത്രത്തിലെ പ്രധാനപ്പെട്ടതാണ്.
ആദ്യകാലങ്ങളിൽ പശ്ചിമഘട്ടം പ്രദേശങ്ങളിൽ മാത്രം കണ്ടുവരുന്നു എന്ന് വിശ്വസിച്ചിരുന്ന ഇവയെ ബാംഗ്ലൂർ നഗരത്തിൻറെ പ്രാന്തപ്രദേശങ്ങളിൽ ഉള്ള വരണ്ട പാറകുന്നുകളിലും കണ്ടെത്തിയിട്ടുണ്ട്.
ആവാസവ്യവസ്ഥ
ഇലപൊഴിയും കാടുകളും പുൽമേടുകളുമാണ് ഇതിന്റെ ഇഷ്ട താവളങ്ങൾ. നനഞ്ഞ മണ്ണിൽ ഇരുന്ന് ലവണം ഉണ്ണുന്ന ശീലമുണ്ട്.
ശരീരപ്രകൃതി
വരയൻ പഞ്ചനേത്രിയുടെ ചിറകുപുറത്തിനു ഇരുണ്ട നിറമാണ്. മുൻചിറകിനുപുറത്ത് മഞ്ഞ വലയത്തിൽ കറുത്ത പൊട്ടുണ്ട്. കൺപൊട്ടിനകത്ത് മങ്ങിയ നിറത്തിൽ രണ്ടു പുള്ളിക്കുത്തുകൾ കാണാം. ചിറകിന്റെ അടിവശത്തിനു വെളുത്ത നിറമാണ്. വെളുപ്പിൽ തവിട്ടുനിറപ്പട്ടകൾ ഉണ്ട്. ആണിന്റെ ചിറകിനടിയിലെ പട്ടകൾ മങ്ങിയിരിക്കും. ചിറകിനടിവശത്തെ കൺപൊട്ടുകളുടെ മഞ്ഞ വലയത്തിന്റെ വീതി കൂടുതലായിരിക്കും.
പുറത്തേയ്ക്കുള്ള കണ്ണി
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
പാൽമിറൽ ഓഫ് എൽച്ചെ
The Palmeral അല്ലെങ്കിൽ Palm Grove of Elche (Spanish: Palmeral de Elche, Valencian: Palmerar d'Elx)എൽച്ചെ നഗരത്തിലെ ഈന്തപ്പനകളുടെ ഉദ്യാനങ്ങളുടെ ശൃഖലകളെ വിളിക്കാനായി ഉപയോഗിക്കുന്ന ഒരു പൊതുവായ നാമമാണ് ഇത്.
ഈ തരത്തിലുള്ള യൂറോപ്പിലെ ഏക പനങ്കൂട്ടമാണിത്. ലോകത്തിലെ തന്നെ ഏറ്റവും വലുതാണിത്. അറബ് രാജ്യങ്ങളിലുള്ള മാത്രമേ ഇതിനെ കവച്ചുവെയ്ക്കൂ.
ചരിത്രം
ബി. സി. ഇ അഞ്ചാം നൂറ്റാണ്ടിൽ തെക്കു-കിഴക്ക് സ്പെയിനിൽ താമസമുറപ്പിച്ച കാർത്തേജിയന്മാർക്കും മുൻപേതന്നെ ആദ്യത്തെ ഈന്തപ്പനകൾ യഥാർത്ഥത്തിൽ നട്ടിരുന്നു. റോമക്കാർ ആദ്യത്തെ വിപുലമായ കാർഷികാവശ്യത്തിനുവേണ്ടിയുള്ള ജലനിയന്ത്രണം കോണ്ടുവന്നു. മൂറുകളുടെ നിയന്ത്രണത്തിൽ എൽച്ചെ നഗരത്തെ 7 കിലോമീറ്റർ അകലെയുള്ള റോമൻപ്രദേശത്തു നിന്ന് നിലവിലെ പ്രദേശത്തേക്ക് മാറ്റി. മൂറുകൾ വിനാലോപ്പോയിലെ നേരിയ ഉപ്പുരസമുള്ള വെള്ളമുപയോഗിച്ച് ജലസേചനമാർഗ്ഗം പരിഷ്ക്കരിച്ചു. അടിസ്ഥാനപരമായും ഇപ്പോഴും പനഉദ്യാനങ്ങളിൽഉപയോഗിക്കുന്നത് ഇത് തന്നെയാണ്. 7ആം നൂറ്റാണ്ടു മുതൽ 10 ആം നൂറ്റാണ്ടു വരെ നഗരത്തിന്റെ നിയന്ത്രണമുണ്ടായിരുന്ന മൂറുകളുടെ കാലത്താണ് ഇപ്പോഴും നിലനിൽക്കുന്ന ആദ്യത്തെ പാൽമിറലിലെ ഭൂദൃശ്യം നിർമ്മിക്കപ്പെടുന്നത്.
നിയമപരമായ സംരക്ഷണവും ലോക പൈതൃക പട്ടികയിലെ ഉൾപ്പെടുത്തലും
1920 കളിൽ പനങ്കൂട്ടങ്ങൾക്കുണ്ടാകുന്ന അപകടം തിരിച്ചറിഞ്ഞു. 1930 കളിൽ നിലനിൽക്കുന്നവയുടെ തുടർച്ച ഉറപ്പാക്കാനുള്ള ആദ്യത്തെ നിയമപരമായുള്ള ശ്രമങ്ങൾ ആരംഭിച്ചു. 1986 വരെ പനങ്കൂട്ടങ്ങൾ വ്യാപകമായി നിയന്ത്രിക്കപ്പെട്ടിരുന്നില്ല. പരമ്പരാഗതമായ ഉപയോഗം നിയന്ത്രിക്കുന്നതും ഇതിന്റെ പരമ്പരാഗതമായ രൂപഘടനയേയും പരിപാലനത്തേയും ഹനിക്കുന്നതുമായ ഏതെങ്കിലും മാറ്റങ്ങളേയും നിയന്ത്രിക്കുന്ന, എൽച്ചെ പനങ്കൂട്ടങ്ങളെ സംരക്ഷിക്കാനുള്ള ഇപ്പോഴത്തെ നിയമം വലൻസിയൻ പ്രാദേശിക ഗവണ്മെന്റ് പാസാക്കി. ഒരു സംസ്ക്കാരത്തിൽ നിന്നും ഭൂഖണ്ഡത്തിൽ നിന്നും ഭൂദൃശ്യവും കാർഷിക പ്രവർത്തനങ്ങളുടേയും കൈമാറ്റത്തെ ഉദ്ധരിച്ചുകൊണ്ട് 2000ത്തിൽ യുനസ്ക്കോ പനങ്കൂട്ടങ്ങളെ ലോകപൈതൃക സ്ഥലമായി അംഗീകരിച്ചു. (മൂറുകളുടെ വടക്കൻ ആഫ്രിക്കയിൽ നിന്ന് ക്രിസ്ത്യൻ യൂറോപ്പിലേക്ക്).
വെല്ലുവിളികൾ
2005ൽ, red palm weevil (Rhynchophorus ferrugineus) യുടെ ലാർവ്വകൾ ചില മരങ്ങളെ ആക്രമിച്ച് തണ്ടുകൾക്കുള്ളിൽ മുട്ടകൾ ഇടുന്നതായി കണ്ടെത്തി. ഇപ്പോൾ പ്രകൃത്യായുള്ള കീടനിയന്ത്രണമാർഗ്ഗങ്ങൾ, ഫിറമോൺ കെണികൾ, നിയമപരമായ പ്രത്യേക കീടനാശിനികൾ എന്നിവയുടെ സംയോജനത്തിലൂടെ പനങ്കൂട്ടങ്ങളിലെ കീടത്തിന്റെ വ്യാപനം തടയുന്നുണ്ട്.
ആ ദയ ശ്രീ
ത്യാഗരാജസ്വാമികൾ ആഹിരിരാഗത്തിൽ ചിട്ടപ്പെടുത്തിയ ഒരു കൃതിയാണ് ആ ദയ ശ്രീ. തെലുഗുഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.
പാൽമിറൽ ഓഫ് എൽച്ചെ
അവലംബം
വർഗ്ഗം:സ്പെയിനിലെ ലോകപൈതൃക കേന്ദ്രങ്ങൾ വർഗ്ഗം:Geography of the Province of Alicante വർഗ്ഗം:Agriculture in Spain വർഗ്ഗം:Gardens in Spain ~ വർഗ്ഗം:Elche
ആ ദയ ശ്രീ
പല്ലവി
ആദയ ശ്രീ രഘുവര ! നേഡേല രാദയ? ഓ ദയാംബുധി ! നീ(കാദയ)
അനുപല്ലവി
മോദമുതോ സദ്ഭക്തി മർമമുനു ബോധന ജേസി സദാ ബ്രോചിന നീ(കാദയ)
ചരണം
നിന്നു തിട്ടികൊട്ടി ഹിംസബെട്ടിന ദന്നിയു നന്നന ലേദാ ? എന്നരാനി നിന്ദല ദാലുമനി മന്നിംചക ലേദാ ? അന്നമു താംബൂല മൊസഗി ദേഹമു മിന്നജേയ ലേദാ? കന്നതല്ലി ദണ്ഡ്രിമേമനുചു ത്യാഗരാജനികി ബരവസ മീ ലേദാ? നീ (കാദയ)
സാംബ (കലാരൂപം)
വലത്ത്‌|ലഘുചിത്രം| [[ബ്യൂണസ് ഐറീസ്|ബ്യൂണസ് അയേഴ്സിലെ തെരുവുകളിൽ വിനോദസഞ്ചാരികൾക്ക് കാണുവാൻ വേണ്ടി അർജന്റീനിയൻ ദമ്പതികൾ സാംബ നൃത്തം ചെയ്യുന്നു.]] അർജന്റീനയുടെ പരമ്പരാഗത നൃത്ത രൂപം ആണ് സാംബ (Zamba) നൃത്തം. അർജന്റീനിയൻ സംഗീതത്തിന്റെയും അർജന്റീനിയൻ നാടോടി നൃത്തത്തിന്റെയും ഒരു ശൈലിയാണിത്. സാംബ (Zamba) അതേ പേരിൽ തന്നെയുള്ള സാംബ (samba)  നൃത്തത്തിൽ നിന്ന് - സംഗീതപരമായും, താളപരമായും, സ്വഭാവപരമായും, നൃത്തത്തിന്റെ ചുവടുകളിലും അതിന്റെ വേഷത്തിലും വളരെ വ്യത്യസ്തമാണ്. ഈ നൃത്തരൂപത്തിന്റെ സംഗീതത്തിന്റെ ബാറിൽ ആറ് ബീറ്റുകളുള്ളതാണ്, ഒപ്പം വെളുത്ത തൂവാലകൾ വളരെ മനോഹരമായി വീശിക്കൊണ്ട് പരസ്പരം വട്ടമിട്ട് നടക്കുന്ന ദമ്പതികൾ അവതരിപ്പിക്കുന്ന ഗംഭീരമായ നൃത്തമാണിത്. ഇതിന് ക്യൂക്കയുമായി (cueca) പൊതുവായ ഘടകങ്ങളുണ്ട്.
അർജന്റീനിയൻ ചരിത്രത്തിലെ ആളുകളെയോ സംഭവങ്ങളെയോ വർണ്ണിക്കുന്നവ മുതൽ ഒരു പ്രദേശത്തിന്റെയോ അതിലെ സ്ത്രീകളുടെയോ സൗന്ദര്യത്തെ വിവരിക്കുന്നവ വരെ നിരവധി തീമുകളിൽ സാംബകൾ രചിച്ചിട്ടുണ്ട്. രാഷ്ട്രീയ പ്രതിഷേധം വിഷയമാക്കിയ നിരവധി സാംബകളുണ്ട്, കൂടാതെ അർജന്റീനിയൻ വിമാനക്കമ്പനിയായ എയറോളിനിയസ് അർജന്റീനാസ് എന്ന് വിളിക്കപ്പെടുന്ന സാംബകളും ഉണ്ട്. ബോംബോ ലെഗ്യൂറോ ഡ്രം സാംബ വാദനത്തിൽ പ്രമുഖമാണ്.
പേരും ഉത്ഭവവും
"സാംബ" എന്ന വാക്ക് സാംബോയുടെ (അതായത് അമേരിൻഡിയൻ, ആഫ്രിക്കൻ ജനതയുടെ പിൻഗാമികളായ ആളുകളെ സൂചിപ്പിക്കുന്ന) ഒരു കൊളോണിയൽ പദത്തെ സൂചിപ്പിക്കുന്നു. അതിനാൽ അതിന്റെ ഗാനരചനാപരമായ ഉള്ളടക്കം അതിന്റെ പ്രാദേശിക ശ്രോതാക്കളെ ലക്ഷ്യം വച്ചുള്ളതിനാൽ ഇതിനെ സാംബ എന്ന് വിളിക്കുന്നു.
1824-ൽ ജോസ് ഡി സാൻ മാർട്ടിന്റെ കീഴിൽ പെറു സ്വാതന്ത്ര്യം നേടിയ അതേ സമയത്താണ് പെറുവിലെ സമാകൂക്ക എന്നറിയപ്പെടുന്ന ക്രിയോൾ വിഭാഗത്തിൽ, അർജന്റീനിയൻ പ്രവിശ്യയായ സാൾട്ടയിൽ ഈ നൃത്തം ഉത്ഭവിച്ചത്. 1825-നും 1830-നും ഇടയിൽ ചിലിയിലൂടെയും ആധുനിക ബൊളീവിയയിലെയും " പെറു" വഴിയാണ് ഈ നൃത്ത രൂപം അർജന്റീനയിൽ എത്തിയത്.
വിവരണം
പ്രധാനമായും ഗിറ്റാറിലും ബോംബോ ലെഗ്യൂറോയിലും വായിക്കുന്ന റ്റ്യൂണിൽ കളിക്കുന്ന ഒരു സ്ലോ നൃത്തമാണ് സാംബ. നടത്തത്തിന്റെ ചുവടുകൾ, ഒരു ബദൽ ചുവട് (ഒരേസമയം രണ്ട് ചുവടുകൾ), ഒരു ടിപ്പ് ടോ ഇതര ചുവട് അല്ലെങ്കിൽ "സോബ്രെപാസോ പണ്ടേഡോ" (ഒരേസമയം മൂന്ന് ചുവടുകൾ) എന്നിവയാണ് ഇതിലെ നൃത്ത ചുവടുകൾ. സാംബ നൃത്തം ചെയ്യാൻ തൂവാല ആവശ്യമാണ്.
വെളയനാട് പള്ളി
തൃശ്ശൂർ ജില്ലയിലെ വെള്ളാങ്ങല്ലൂർ പഞ്ചായത്തിൽ വെളയനാടിൽ സ്ഥിതി ചെയ്യുന്ന ക്രൈസ്തവ ദേവാലയമാണ് വെളയനാട് പള്ളി (Velayanad Church) അഥവ സെന്റ് മേരീസ് പള്ളി (St: Mary's Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി.
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.
വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ വർഗ്ഗം:ഇരിങ്ങാലക്കുട രൂപതയിലെ പള്ളികൾ
ചെന്നൈ പാർക്ക് തീവണ്ടി നിലയം
ചെന്നൈ ബീച്ച്-ചെങ്കൽപട്ട് പാതയിലുള്ള ഒരു സ്റ്റേഷനാണ് ചെന്നൈ പാർക്ക് തീവണ്ടി നിലയം. ചെന്നൈ പൂങ്കാ എന്നും ഈ സ്റ്റേഷൻ അറിയപ്പെടുന്നു. ചെന്നൈ ബീച്ച് സ്റ്റേഷനിൽ നിന്നും 3 കിലോമീറ്റർ അകലെ ഉള്ള ഈ സ്റ്റേഷന്റെ എതിർവശത്താണ് ചെന്നൈ സെൻട്രൽ തീവണ്ടി നിലയം. കടൽ നിരപ്പിൽ നിന്നും 7 മീറ്റർ ഉയരത്തിലാണ് ഈ സ്റ്റേഷൻ സ്ഥിതി ചെയ്യുന്നത്.
വർഗ്ഗം:ചെന്നൈ വർഗ്ഗം:ചെന്നൈയിലെ തീവണ്ടി നിലയങ്ങൾ
വിൻസെൻസോ
വിൻസെൻസോ (കൊറിയൻ: 빈센조; RR: Binsenjo) 2021-ലെ ഒരു ദക്ഷിണ കൊറിയൻ ടെലിവിഷൻ പരമ്പരയാണ്, സോങ് ജൂംഗ്-കി പ്രധാന കഥാപാത്രമായി ജിയോൺ യോ-ബീൻ, ഓകെ ടേക്-യോൺ, കിം യോ-ജിൻ, ക്വാക്ക് ഡോങ്-യോൺ എന്നിവരോടൊപ്പം അഭിനയിച്ചു. ഇത് tvN-ൽ 2021 ഫെബ്രുവരി 20 മുതൽ 2021 മെയ് 2 വരെ എല്ലാ ശനി, ഞായർ ദിവസങ്ങളിലും 21:00-ന് (KST) സംപ്രേക്ഷണം ചെയ്തു; ഓരോ എപ്പിസോഡും അതിന്റെ ടെലിവിഷൻ സംപ്രേക്ഷണത്തിന് ശേഷം ദക്ഷിണ കൊറിയയിലെ നെറ്റ്ഫ്ലിക്സിലും അന്താരാഷ്ട്ര തലത്തിലും റിലീസ് ചെയ്തു.
ആദ്യ എപ്പിസോഡ് 7.7% റേറ്റിംഗിൽ (എജിബി രാജ്യവ്യാപകമായി) എത്തി, ഇത് ഏറ്റവും ഉയർന്ന റേറ്റിംഗ് ഉള്ള നാലാമത്തെ ടിവിഎൻ ഡ്രാമ പ്രീമിയറായി മാറി. അവസാനഭാഗത്തിന് 14.6% റേറ്റിംഗ് ലഭിച്ചു, അക്കാലത്ത് കൊറിയൻ കേബിൾ ടെലിവിഷൻ ചരിത്രത്തിലെ ഏറ്റവും ഉയർന്ന റേറ്റിംഗ് ലഭിച്ച ഒമ്പതാമത്തെ നാടകമാണിത്. ടിവിഎൻ ചരിത്രത്തിലെ ഏറ്റവും ഉയർന്ന റേറ്റിംഗ് ലഭിച്ച ആറാമത്തെ നാടകമായി ഇത് പരമ്പരയെ മാറ്റി.
നെറ്റ്ഫ്ലിക്സ്-ലൂടെ അന്താരാഷ്‌ട്ര കാഴ്‌ചക്കാർക്കിടയിലും ഈ സീരീസ് ജനപ്രിയമായിരുന്നു, നെറ്റ്ഫ്ലിക്‌സിലെ ലോകത്തിലെ മികച്ച 10 ടിവി ഷോകളിൽ അതിന്റെ തുടക്കം മുതൽ അതിന്റെ സ്ഥാനം നിലനിർത്തുകയും ഏപ്രിൽ 26-ന് നാലാം റാങ്കിൽ എത്തുകയും ചെയ്തു. 2021-ൽ നെറ്റ്ഫ്ലിക്സിൽ ഏറ്റവുമധികം ആളുകൾ കണ്ട കൊറിയൻ സീരീസുകളുടെ ഫോർബ്സ് പട്ടികയിൽ ഇത് നാലാം സ്ഥാനത്താണ്.
കഥാസംഗ്രഹം
എട്ടാം വയസ്സിൽ പാർക്ക് ജൂ-ഹ്യുങ്ങിനെ ഒരു ഇറ്റാലിയൻ കുടുംബം ദത്തെടുത്തു. പിന്നീട് മാഫിയയിൽ ചേരുകയും കാസനോ കുടുംബത്തിന്റെ തലവനായ ഡോൺ ഫാബിയോ അവനെ ദത്തെടുക്കുകയും ചെയ്യുന്നു. "വിൻസെൻസോ കസാനോ" എന്ന് പുനർനാമകരണം ചെയ്യപ്പെട്ട അദ്ദേഹം ഒരു അഭിഭാഷകനും, മാഫിയയുടെ കൺസൾട്ടറും, ഡോൺ ഫാബിയോയുടെ വലംകൈയും ആയി മാറുന്നു. ഫാബിയോയുടെ മരണശേഷം, ഫാബിയോയുടെ ജീവശാസ്ത്രപരമായ മകനും കാസാനോ കുടുംബത്തിന്റെ പുതിയ നേതാവുമായ പൗലോ വിൻസെൻസോയെ കൊല്ലാൻ ശ്രമിക്കുന്നു.
അദ്ദേഹം സിയോളിലേക്ക് പലായനം ചെയ്യുകയും 1.5 ടൺ സ്വർണം വീണ്ടെടുക്കാൻ പുറപ്പെടുകയും ചെയ്തു, ഈയിടെ മരിച്ചുപോയ ഒരു ചൈനീസ് വ്യവസായിയെ ഗ്യൂംഗ പ്ലാസയുടെ ബേസ്‌മെന്റിനുള്ളിൽ രഹസ്യമായി സൂക്ഷിക്കാൻ സഹായിച്ചു. എന്നിരുന്നാലും, ബാബേൽ ഗ്രൂപ്പിന്റെ ഒരു അനുബന്ധ സ്ഥാപനം നിയമവിരുദ്ധമായി കെട്ടിടത്തിന്റെ ഉടമസ്ഥാവകാശം ഏറ്റെടുത്തു, കെട്ടിടം വീണ്ടെടുക്കാനും തന്റെ സമ്പത്ത് വീണ്ടെടുക്കാനും വിൻസെൻസോ തന്റെ കഴിവുകൾ ഉപയോഗിക്കണം.
ഗ്യൂംഗ പ്ലാസയിലെ വിചിത്രമായ വാടകക്കാരിൽ ഹോംഗ് യൂ-ചാൻ നടത്തുന്ന ജിപുരഗി നിയമ സ്ഥാപനവും ഉൾപ്പെടുന്നു, അതിൽ തനിക്ക് താൽപ്പര്യങ്ങൾ യോജിപ്പിച്ചതായി വിൻസെൻസോ കണ്ടെത്തി. ഒരു എതിരാളി സ്ഥാപനത്തിന്റെ അഭിഭാഷകയായ ഹോങ് യോ-ചാന്റെ മകൾ ഹോങ് ചാ-യംഗുമായി ആദ്യം അയാൾ വഴക്കുണ്ടാക്കുന്നു, എന്നാൽ അവളുടെ പിതാവിന്റെ മരണശേഷം അവൾ ഈ പരിശീലനം ഏറ്റെടുക്കുകയും വിൻസെൻസോയും മറ്റ് കുടിയാന്മാരുമായി ചേർന്ന് ബാബെൽ ഗ്രൂപ്പിനെതിരെ പോരാടുകയും ചെയ്യുന്നു.
സിംഗിൾസ്
Part 1
Part 2
Part 3
Part 4
Part 5
Part 6
അവലംബം
വർഗ്ഗം:TVN (ദക്ഷിണ കൊറിയൻ ടിവി ചാനൽ) ടെലിവിഷൻ നാടകങ്ങൾ വർഗ്ഗം:ദക്ഷിണ കൊറിയൻ ടെലിവിഷൻ പരമ്പരകൾ
ആചാര്യ വിദ്യാസാഗർ
ആചാര്യ ശ്രീ വിദ്യാസാഗർജി മഹാരാജ് (ജനനം: 10 ഒക്ടോബർ 1946) പ്രശസ്തനായ ആധുനിക ദിഗംബർ ജയിൻ ആചാര്യ (തത്ത്വചിന്തകൻ). അദ്ദേഹത്തിന്റെ സ്കോളർഷിപ്പ്, തപ്യാസ (കഠിനം) എന്നിവയ്ക്കൊപ്പമാണ് ഇദ്ദേഹം അറിയപ്പെടുന്നത്. ധ്യാനത്തിലെ തന്റെ ദീർഘമായ മണിക്കൂറുകളിലാണ് അദ്ദേഹം അറിയപ്പെടുന്നത്. കർണാടകയിൽ ജനിച്ച ഇദ്ദേഹം രാജസ്ഥാനിൽ ദീക്ഷയെ പിടികൂടിയപ്പോൾ ബുണ്ടേൽഖണ്ഡ് മേഖലയിൽ അദ്ദേഹം ഏറെ സമയം ചിലവഴിച്ചു. വിദ്യാഭ്യാസം, മതപരമായ പ്രവർത്തനങ്ങളിൽ പുനരുജ്ജീവനം നടത്തുകയും ചെയ്തു
സുൽത്താൻ മുഹമ്മദ് (മുഹമ്മദ് II)
ഉസ്മാനിയ ഖിലാഫത്തിൽ (ഓട്ടോമൻ രാജവംശത്തിലെ ) ഏഴാമത്തെ ഭരണാധികാരിയായിരുന്നു മുഹമ്മദ് രണ്ടാമൻ എന്ന പേരിൽ അറിയപ്പെട്ട മുഹമ്മദ് ഇബ്നു മുറാദ്. സൂഫി, മികച്ച യുദ്ധ തന്ത്രജ്ഞൻ, വാഗ്മി എന്ന നിലയിലൊക്കെ പ്രസിദ്ധനായ മുഹമ്മദ് രണ്ടാമൻ  കോൺസ്റ്റാന്റിനോപ്പിൾ കീഴടക്കിയവൻ എന്ന നിലയിലാണ് ചരിത്ര ലോകത്തു അറിയപ്പെടുന്നത്. ഇദ്ദേഹത്തിന്റെ ഫതിഹ് എന്ന വിളിപ്പേരിന്റെ അർത്ഥം 'കീഴടക്കിയവൻ' എന്നാണ്. ഇസ്‌താംബൂളിലെ ഫാതിഹ് മോസ്‌ക്, അയ്യൂബ് മോസ്‌ക്, ഗ്രാൻഡ് ബസ്സാർ, ടോപ്കാപി കൊട്ടാരം, പ്രവാചക ശിഷ്യൻ അയൂബ് അൻസാരിയുടെ ശവ കുടീരം ,സൂഫി ഗുരുവായ മുഹമ്മദ് ഷംസിന്റെ ശവ കുടീരം എന്നിവ നിർമ്മിച്ചത് ഇദ്ദേഹമാണ്. ഫത്തേഹ് മോസ്‌ക് ഇന്നും അനേകായിരം സഞ്ചാരികളെ ആകർഷിച്ചു കൊണ്ടിരിക്കുന്ന ചരിത്ര സ്മാരകമാണ്.
ജീവചരിത്രം
ക്രിസ്തു വർഷം 1432മാർച് 30നു ഓട്ടോമാൻ  രാജവംശത്തിലെ ആറാം ഭരണാധികാരിയായിരുന്ന മുറാദ് രണ്ടാമന്റെയും, ഹുമ ഹാത്തൂന്ടെയും മകനായി ഓട്ടോമൻ തലസ്ഥാനമായ ബാർസയിലായിരുന്നു സുൽത്താൻ മുഹമ്മദിന്റെ ജനനം. ചെറുപ്പത്തിലേ മികച്ച പ്രാപ്തി തെളിയിച്ച മുഹമ്മദിന് പന്ത്രണ്ടാം വയസ്സിൽ തന്നെ(1444) അധികാരം കൈമാറി പിതാവായ മുറാദ് രണ്ടാമൻ സൂഫി ആധ്യാത്മിക ജീവിതത്തിലേക്ക് തിരിഞ്ഞു. രണ്ടു വർഷത്തിന് ശേഷം യുദ്ധ പരാജയ ഭീതി മൂലം അധികാരം തിരിച്ചു ഏറ്റെടുക്കാൻ പിതാവിനോട് മുഹമ്മദ് രണ്ടാമൻ അഭ്യർത്ഥിക്കുകയും അഭ്യർത്ഥന സ്വീകരിച്ചു ക്രി:മു  1451 വരെ സുൽത്താൻ മുഹമ്മദിനെ സിംഹാസനത്തിൽ ഇരുത്തി കൊണ്ട് തന്നെ മുറാദ് രണ്ടാമൻ ഭരണം നിയന്ത്രിക്കുകയും ചെയ്തു. പുത്രന്റെയും, മന്ത്രിമാരുടെയും അഭ്യർത്ഥനയിൽ ഈർഷ്യ പൂണ്ട മുറാദ് രണ്ടാമൻ സറൂഹാൻ പ്രവിശ്യയിലേക്ക് മകനെ  പറഞ്ഞയച്ചു ഭരണം തിരിച്ചെടുക്കുകയായിരുന്നു എന്നും വാദമുണ്ട്. 1451ൽ മുറാദ് രണ്ടാമന്റെ മരണത്തിനു ശേഷം സമ്പൂർണ്ണ അർത്ഥത്തിൽ സുൽത്താൻ മുഹമ്മദ് അധികാരം കൈയാളി.
കോൺസ്റ്റാന്റിനോപ്പിൾ കീഴടക്കൽ
ചെറുപ്പം മുതലേ മുഹമ്മദിന്റെ മനസ്സിൽ അടക്കി വെച്ച ആഗ്രഹമായിരുന്നു ബൈസന്റൈൻ സാമ്രാജ്യം തലസ്ഥാനമായ കോൺസ്റ്റാന്റിനോപ്പിൾ കീഴടക്കണം എന്നുള്ളത്. ഇതിനു കാരണമായി പറയുന്നത് മുഹമ്മദ് നബിയുടെ  പ്രവചനമാണ്.അബൂ അയ്യൂബുൽ അൻസ്വാരിയടക്കമുള്ള ശിഷ്യരോട്‌   മുഹമ്മദ് നബി കാലങ്ങൾ കഴിഞ്ഞാൽ ഉത്തമനായ ഒരു നേതാവിന്റെ കീഴിലുള്ള മഹത്തായ ഒരു സൈന്യം കോൺസ്റ്റാന്റിനോപ്പിൾ കീഴടക്കുമെന്ന് പ്രവചനം നടത്തിയിരുന്നു. സുൽത്താൻ മുഹമ്മദ് തന്റെ സൂഫി ഗുരുവായ മുഹമ്മദ് ഷംസ് അൽദീൻ നോട് സൂഫിസത്തിലേക്കു പൂർണ്ണമായും മുഴുകാൻ ആഗ്രഹം പ്രകടിപ്പിച്ച സമയം  ഷംസ് ഈ പ്രവചനം ചൂണ്ടി കാട്ടി കോൺസ്റ്റാന്റിനോപ്പിൾ കീഴടക്കുന്ന ആ നേതാവ് നീ യാണെന്ന് അറിയിച്ചത്രെ. അത് മുതലാണ് കോൺസ്റ്റാന്റിനോപ്പിൾ കീഴടക്കാനുള്ള ആഗ്രഹം   സുൽത്താൻ മുഹമ്മദിൽ  ഉദിച്ചുയരുന്നത്. രണ്ടാം അധികാരാരോഹണത്തിനു ശേഷം സർവ്വവും ത്യജിച്ചു അദ്ദേഹം പദ്ധതികൾ ആസൂത്രണം ചെയ്യാൻ തുടങ്ങി, സൈനികരെ പുനം സംഘടിപ്പിച്ചു, ബോസ്ഫറസ് കടലിടുക്കിൽ ആദ്യമുണ്ടായ കോട്ടയ്ക്കു മറുവശമായി പുതിയതായി ഒന്ന് കൂടി പണിതു, യൂറോപ്പിൽ നിന്നും സഹായത്തിനു കപ്പൽ പട വന്നാൽ അവരെ തുരത്തിയോടിക്കുന്നതിനായിരുന്നു ഇത്. ശേഷം ബൈസന്റൈൻ രാജ പ്രവിശ്യയിലെ തന്നെ ഏറ്റവും മിടുക്കനായ റോമൻ ആയുധ നിർമ്മാതാവ് ഓർബാൻറെ വരുത്തി ലോകത്തിലെ ഏറ്റവും വലിയ പീരങ്കി നിർമ്മാണവും തുടങ്ങി. അതോടൊപ്പം നാവിക സേനയുടെ വ്യാപ്തിയും കൂട്ടി.
AD1453 നു ഇരുപത്തിയൊന്നാം വയസ്സിൽ സുൽത്താൻ മുഹമ്മദ് അതിഭീമാകാരമായ പീരങ്കിയും, ഒരു ലക്ഷത്തിനും രണ്ടു ലക്ഷത്തിനും ഇടയിൽ വരുന്ന പടയാളികളും, 320 കപ്പൽ വ്യൂഹങ്ങളുമായി കോൺസ്റ്റാന്റിനോപ്പിൾ കീഴടക്കാൻ പുറപ്പെട്ടു. 40 ദിവസത്തെ ആക്രമണത്തിന് ശേഷവും ബലവത്തായ കോട്ട ഭേദിക്കാനാവാതെ വിഷണ്ണനായ സുൽത്താൻ ആക്രമണം നിർത്തി. കടലിൽ ഭീമൻ ചങ്ങലകൾ വലിച്ചു പ്രതിരോധം തീർത്തതിനാൽ കപ്പലുകൾക്ക് മറു ഭാഗത്തെത്തി ആക്രമണം നടത്താനും കഴിഞ്ഞിരുന്നില്ല. പ്രതീക്ഷ കൈവിട്ട മുഹമ്മദ് രണ്ടാമൻ മൂന്ന് ദിവസത്തോളം തമ്പിൽ നിന്നും പുറത്തിറങ്ങിയില്ല. ഈ സമയം അവിടെ ആഗതനായ ഗുരു മുഹമ്മദ് ഷംസ് അൽദീൻ സുൽത്താൻ പട്ടണം കീഴടക്കുമെന്ന് ഉറപ്പിച്ചു പറയുകയും പ്രവാചക ശിഷ്യനായ അബൂ അയ്യൂബുൽ അൻസ്വാരി ഇന്നലെ തനിക്കു ദർശനം നൽകിയ കാര്യം സൂചിപ്പിക്കുകയും ചെയ്തു, 'സ്വപ്നദർശനത്തിൽ അയ്യൂബ് അൻസാരി അദ്ദേഹത്തെ അടക്കം ചെയ്ത സ്ഥലം തനിക്ക് കാട്ടി തന്നുവെന്നും, സുൽത്താൻ മുഹമ്മദിനും ഈ  കല്ലറ കാട്ടിക്കൊടുത്തു കൊണ്ട്  അവിടെ അടക്കം ചെയ്യാനുണ്ടായ കാരണങ്ങളെ കുറിച്ച് പറഞ്ഞു കൊടുക്കണമെന്ന് ഉണർത്തിച്ചുവെന്നും' മുഹമ്മദ് രണ്ടാമനോട്  മുഹമമദ് ഷംസ് അല് ദീന് അരുള് ്ചെയ്തു. (AD 672 ഖലീഫ മുആവിയയുടെ  കാലത്തു  റോമൻ  സൈന്യവുമായി യുദ്ധമുണ്ടായ സമയം മരണാസനായി കിടക്കുന്ന അബൂ അയ്യൂബുൽ അൻസ്വാരി അന്ന് അദ്ദേഹത്തെ കോൺസ്റ്റാന്റിനോപ്പിൾ പട്ടണത്തിലേക്കു കടക്കുന്ന മതിലിനരികെ  അടക്കം ചെയ്യണമെന്ന് ആഗ്രഹം പ്രകടിപ്പിക്കുകയും  മുആവി സൈന്യം അത് നിറവേറ്റി കൊടുക്കുകയും ചെയ്തിട്ടുണ്ടായിരുന്നു) ഗുരുവിനോടൊപ്പം പോയ സുൽത്താൻ മുഹമ്മദ് മണ്ണിനടിയിൽ പൂണ്ടു പോയ അൻസാരിയുടെ ശവകുടീരം കണ്ടെടുത്തു. ഇതോടു കൂടി ശുഭാപ്തി വിശ്വാസം തിരികെ കിട്ടിയ സുൽത്താൻഉരുണ്ട മരക്കഷ്ണങ്ങൾ അടുക്കിവെച്ച് കപ്പലുകൾ കരയിലൂടെ വലിച്ചു കയറ്റി മൂന്ന് മൈൽ ദൂരം ശത്രുക്കളുടെ കണ്ണുകളെ വെട്ടിച്ച് സഞ്ചരിച്ചു കോട്ടയുടെ ബലഹീനമായ ഭാഗത്തെ കടലിലേക്കെത്തിച്ചു. അപ്പോഴേക്ക് 56 ദിവസം പിന്നിട്ടിരുന്നു, ആക്രമണം പുനരാരംഭിക്കുവാൻ പോകുന്ന തലേ രാത്രി പോരാട്ട വീര്യം ജ്വലിപ്പിക്കുന്ന പ്രഭാഷണങ്ങൾ നടത്തി സൈനികരിൽ ആത്മ വീര്യം വളർത്തിയ മുഹമ്മദ് രണ്ടാമൻ പിറ്റേന്ന്‌ വ്രതമെടുത്തു ആക്രമണം പുനരാരംഭിക്കുവാൻ സൈന്യത്തോട് കൽപ്പിച്ചു. യുദ്ധത്തിന്റെ അമ്പത്തേഴാം നാൾ കരയിൽ നിന്നും, കടലിൽ നിന്നും, തുരങ്കം വഴിയുമുള്ള തുടർച്ചയായ ആക്രമണത്താൽ ക്രിമു 1453 മേയ്29 തീയതി ഓട്ടോമൻ സൈന്യം ബലവത്തായ കോട്ട തകർക്കുകയും കോൺസ്റ്റാന്റിനോപ്പിൾ കീഴടക്കുകയും ചെയ്തു.തുടർന്ന് ഫത്താഹ് (കീഴടക്കിയവൻ ) എന്ന വിശേഷണ നാമം സുൽത്താൻ മുഹമ്മദ് സ്വന്തം പേരിനോടൊപ്പം കൂട്ടി ചേർത്തു.
ഭരണനേട്ടങ്ങൾ
കോൺസ്റ്റാന്റിനോപ്പിൾ കീഴടക്കിയ സുൽത്താൻ മുഹമ്മദ് നഗരത്തിന്റെ പേര് ഇസ്താംബുൾ എന്നാക്കി മാറ്റി, പട്ടണ നിവാസികളുടെ അധിക നികുതി എടുത്തു മാറ്റിയതോടെ പ്രദശവാസികൾ സ്വമനസാലെ ഭരണമാറ്റം സ്വാഗതം ചെയ്തു. അയ്യൂബ് അൻസാരിയുടെ ബഹുമാനാർത്ഥം അയ്യൂബ് പള്ളിയും ദർഗ്ഗ യും നിർമ്മിക്കുകയാണ് സുൽത്താൻ ആദ്യം ചെയ്തത്. തുടർന്ന് വലിയ ഒരു മാർക്കെറ്റ് സ്ഥാപിച്ച മുഹമ്മദ് രണ്ടാമൻ സൗജന്യ വീടും ആനൂകൂല്യങ്ങളും വാഗ്‌ദാനം ചെയ്തു രാജ്യത്തിന്റെ പല ഭാഗത്തുമുള്ള വൈദ്ഗ്ത്യ തൊഴിലാളികളെയും നിർമ്മാണ വിദഗ്ദരെയും കോൺസ്റ്റാന്റിനോപ്പിളിലേക്ക്  ആകർഷിക്കുകയും ലോക കച്ചവട തുരുത്താക്കി പ്രദേശത്തെ മാറ്റുകയും ചെയ്തു. രാജ്യത്തുടനീളം ഉദ്യാനങ്ങളും സ്‌കൂളുകളും നിർമ്മിച്ചു. മസ്ജിദുകളും സൂഫി ആശ്രമങ്ങളും സ്ഥാപിച്ചു മതപരമായ അറിവുകൾ പകർന്നു നൽകാനും ശ്രദ്ധിച്ചു. ഓട്ടോമൻ ശിൽചാതുരിയിൽ ഫത്താഹ് പള്ളിയും, ടോപ്കാപി കൊട്ടാരവും പണിതു. അപൂർവമായ ഗ്രന്ഥങ്ങൾക്കായി കൊട്ടാരത്തിൽ പ്രത്യേകം ലൈബ്രറി തന്നെയുണ്ടായിരുന്നു. വ്യത്യസ്ത ഭാഷകളിലുള്ള പന്ത്രണ്ടായിരം പുസ്തകങ്ങൾ അതിലുണ്ടായിരുന്നു എന്നാണു പറയപ്പെടുന്നത്. കൊട്ടാരത്തിൽ ഇദ്ദേഹം ധ്യാനമിരുക്കാനായി പണിത മുറിയും ശ്രദ്ധേയമാണ്. ഭരണ കാര്യങ്ങൾ നിർവഹിക്കുന്നതിന് മുൻപും, യുദ്ധത്തിനായും, യാത്ര പുറപ്പെടുന്നതിനു മുന്നോടിയായും ഈ മുറിയിൽ ഭജനമിരിക്കുക പതിവായിരുന്നു. ഈ മുറി പിന്നീട് സുൽത്താൻ സലിം രണ്ടാമൻ പ്രവാചക ശേഷിപ്പുകൾ സൂക്ഷിക്കുന്ന ഇടമാക്കി മാറ്റി
സ്‌കൂളുകളോട് ചേർന്ന് അദ്ദേഹം ഹോസ്റ്റലുകളും അവിടെ ഭക്ഷണവും ഒരുക്കിയിരുന്നു. വിദ്യാർഥികൾക്ക് മാസം തോറും സ്‌റ്റൈപ്പന്റ് നൽകാനുള്ള സംവിധാനവും അദ്ദേഹം ഉണ്ടാക്കി. ഈ സ്‌കൂളുകളിലെല്ലാം വർഷം മുഴുവൻ ക്ലാസ് നടക്കുന്ന രീതിയായിരുന്നു ഉണ്ടായിരുന്നത്.സ്‌കൂളുകളോട് ചേർന്ന് ലൈബ്രറികൾ സ്ഥാപിക്കുകയും ഉണ്ടായി.
സാമ്രാജ്യ വികസനവും, മരണവും
അൽബേനിയ, ബോസ്നിയ, സെർബിയ, ക്രീമിയ എന്നീ രാജ്യങ്ങൾ കീഴടക്കി യൂറോപ്പിൽ ഓട്ടൊമൻ സാമ്രാജ്യം വികാസം പ്രാപിക്കുന്നത് മുഹമ്മദ് രണ്ടാമന്റെ കാലത്താണ്. വ്ലാഡി ഡ്രാക്കുളയെ പരാജയപ്പെടുത്തി ഇപ്പോഴത്തെ ഹംഗറിയുടെ ഭാഗമായ വ്ലാച്ചിയ കീഴടക്കിയ സുൽത്താൻ മുഹമ്മദ്   റോം ആക്രമിക്കാനുള്ള സജ്ജീകരണം പൂർത്തിയാകുന്നതിനു മുൻപ് തന്റെ നാൽപത്തി ഒമ്പതാം വയസ്സിൽ  (3 മേയ്  1481) നിര്യാതനായി. ഇദ്ദേഹം മരണപ്പെട്ടില്ലായിരുന്നുവെങ്കിൽ യൂറോപ്പ് മുഴുവനായും ഓട്ടോമൻ രാജവംശത്തിനു അധീനതയിലാകുമായേനെ എന്നാണു ചരിത്രകാരന്മാരുടെ നിഗമനം. സുൽത്താൻ മുഹമ്മദിന്റെ കാല ശേഷം മകനായ ബേസിദ് രണ്ടാമൻ അധികാരമേറ്റെടുത്തു .ഫത്താഹ് പള്ളിയിലാണ് സുൽത്താൻ മുഹമ്മദിന്റെ ശവകുടീരം സ്ഥിതി ചെയ്യുന്നത്. യാഥാസ്ഥിതിക മുസ്ലിങ്ങളും, വിനോദ സഞ്ചാരികളും ഇവിടെ സന്ദർശനം നടത്താറുണ്ട്.
പുറംകണ്ണികൾ
കോൺസ്റ്റാന്റിനോപ്പിൾ റോമാ സാമ്രാജ്യം
റോയൽ ചാർട്ടർ
ഒരു കോർപ്പറേറ്റ് പ്രസ്ഥാനത്തിന് അധികാരമോ അവകാശമോ നൽകുന്ന പൊതുവേ രാജസന്നിധിയിൽനിന്ന് പുറപ്പെടുവിക്കുന്ന ഔദ്യോഗിക രേഖയാണ് രാജശാസനം അഥവാ റോയൽ ചാർട്ടർ. മുൻസിപ്പൽ ചാർട്ടർ, സർവ്വകലാശാലകൾ എന്നിവ തുടങ്ങാൻ ഇന്നും ചാർട്ടർ ഉപയോഗിക്കുന്നു. വാറണ്ടുകളിലും നിയമന ഉത്തരവുകളിലും നിന്ന് വ്യത്യസ്തമായി, ചാർട്ടർ നൽകുന്ന അവകാശം അഥവാ അധികാരം സ്ഥിരമാണ്. പൊതുവേ കാലിഗ്രഫി പോലെയുള്ള കലാരൂപങ്ങളുപയോഗിച്ച് അലങ്കരിച്ചവയായിരിക്കും ചാർട്ടർ പ്രമാണങ്ങൾ. ബ്രിട്ടീഷ് രാജകുടുംബം ഏതാണ്ട് 980 ചാർട്ടറുകൾ പുറപ്പെടുവിച്ചിട്ടുണ്ട്. ഇവയിൽ 750 എണ്ണം ഇന്നും നിലനിൽക്കുന്നു. ഈസ്റ്റ് ഇന്ത്യാ കമ്പനിക്ക് പൂർവ്വദേശങ്ങളിൽ വാണിജ്യക്കുത്തക അനുവദിച്ചു കൊടുത്തത് ചാർട്ടർ-1600 എന്ന രാജകീയ ശാസനത്തിലൂടെയായിരുന്നു.
അവലംബം
വർഗ്ഗം:ബ്രിട്ടീഷ്‌ ഇന്ത്യയിലെ നിയമങ്ങൾ വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി വർഗ്ഗം:രാഷ്ട്രീയ ചാർട്ടറുകൾ
ജെർട്രൂഡ് എഡേൾ
‘’’ജെർട്രൂഡ് കരോലിൻ എഡേൾ’’’ (ഒക്റ്റോബർ 23, 1905 – നവംബർ 30, 2003) ഒരു അമേരിക്കൻ നീന്തൽ താരമായിരുന്നു. 1926 ഓഗസ്റ്റ് 6-ന് ഇംഗ്ലീഷ് ചാനൽ നീന്തിക്കടന്ന ആദ്യ വനിത എന്ന ബഹുമതി നേടി. ‘’’ക്വീൻ ഓഫ് വേവ്സ്’’’ അഥവാ തിരമാലകളുടെ റാണി എന്ന് മാധ്യമങ്ങൾ ഇവരെ വിശേഷിപ്പിച്ചു.
ആദ്യകാല ജീവിതം
1905 ഒക്റ്റോബർ 23-ന് ന്യൂയോർക്ക് നഗരത്തിലെ മാൻഹാട്ടണിൽ ജനിച്ചു. ജർമ്മനിയിൽ നിന്നുള്ള കുടിയേറ്റക്കാരായ ഹെൻറി എഡേൾ-ജെർട്രൂഡ് അന്നാ ഹേബർസ്റ്റ്രോ ദമ്പതികളുടെ ആറ് കുട്ടികളിൽ മൂന്നാമത്തെ കുട്ടിയായിരുന്നു ജെർട്രൂഡ്. ജെർട്രൂഡിന്റെ പിതാവ് മാൻഹാട്ടണിലെ ആംസ്റ്റർഡാം അവെന്യുവിൽ ഇറച്ചിക്കട നടത്തുകയായിരുന്നു. ന്യൂജഴ്സിയിലെ ഹൈലാൻഡ്സ് എന്ന സ്ഥലത്ത് അവർക്കൊരു വേനൽക്കാല വസതിയുണ്ടായിരുന്നു. അവിടെ വെച്ച് പിതാവാണ് ജെർട്രൂഡിനെ ആദ്യമായി നീന്തൽ പഠിപ്പിച്ചത്.
അമച്വർ നീന്തലിൽ
പന്ത്രണ്ടാം വയസ്സിലാണ് ട്രൂഡി തന്റെ ആദ്യ ലോക റെക്കോർഡ് സ്ഥാപിക്കുന്നത്. 880 യാർഡ് ഫ്രീസ്റ്റൈൽ നീന്തലിലായിരുന്നു അത്. നീന്തലിൽ ലോക റെക്കോർഡ് നേടുന്നേറ്റവും പ്രായം കുറഞ്ഞ വ്യക്തിയായി എഡേൾ. അതിനുശേഷം എട്ട് ലോക റെക്കോർഡുകൾ കൂടി അവർ നേടി. ഇതിൽ ഏഴെണ്ണം 1922-ൽ ആയിരുന്നു. 1921-1925 കാലഘട്ടത്തിൽ ആകെ 29 ദേശീയ- അന്തർദേശീയ റെക്കോർഡുകൾ എഡേൾ നേടുകയുണ്ടായി.
1924-ലെ ഒളിമ്പിക്സിൽ 4×100 മീ. ഫ്രീസ്റ്റൈൽ റിലേ ടീമംഗം എന്ന നിലയിൽ സ്വർണ്ണമെഡലും 100 മീ. , 400 മീ. ഫ്രീസ്റ്റൈൽ മത്സരങ്ങളിൽ വ്യക്തിഗത ഓട്ടുമെഡലുകളും നേടി.
പ്രൊഫഷണൽ നീന്തലിൽ
1925-ൽ എഡേൾ പ്രൊഫഷണൽ നീന്തൽ താരമായി. ഇതേ വർഷം ന്യൂയോർക്കിലെ ബാറ്ററി പാർക്ക് മുതൽ സാൻഡി ഹുക്ക് വരെയുള്ള 22 മൈൽ ദൂരം 7 മണിക്കൂർ 11 മീറ്റ് കൊണ്ട് നീന്തി റെക്കോർഡ് സ്ഥാപിച്ചു. ഈ റെക്കോർഡ് 81 വർഷം നിലനിന്നു. ഇംഗ്ലീഷ് ചാനൽ ഉദ്യമത്തിനായി ദി വിമൻസ് സ്വിമ്മിംഗ് അസോസിയേഷൻ തിരഞ്ഞെടുത്ത രണ്ട് താരങ്ങളിൽ ഒരാളായിരുന്നു ട്രൂൂഡി. സഹതാരമായിരുന്ന ഹെലൻ വെയ്ൻറൈറ്റ് പരിക്കിനെ തുടർന്ന് അവസാന നിമിഷം പിൻവാങ്ങുകയായിരുന്നു. 1925 ആഗസ്റ്റ് 18-നായിരുന്നു ആദ്യശ്രമം. എന്നാൽ ഇടയ്ക്ക് വച്ച് ട്രൂഡി തളർന്നുവെന്ന് കരുതി പരിശീലകനായ ജാബേസ് വോൾഫ് മറ്റൊരു നീന്തൽ താരത്തെ ഉപയോഗിച്ച് അവരെ പിൻവലിപ്പിച്ചു. താൻ മുങ്ങിത്താഴുകയായിരുന്നില്ല, മറിച്ച് പൊങ്ങിക്കിടന്ന് വിശ്രമിക്കുകയായിരുന്നുവെന്ന് പറഞ്ഞ ട്രൂഡി പരിശീലകന്റെ തീരുമാനത്തോട് ശക്തമായി വിയോജിച്ചു. 1926 ഓഗസ്റ്റ് 6-ന് ബിൽ ബർഗസ് എന്ന പരിശീലകന്റെ കീഴിൽ അവർ ഇംഗ്ലീഷ് ചാനൽ നീന്തിക്കടന്നു. ഫ്രാൻസിലെ ഗ്രിസ്-നെസ് മുനമ്പിൽ നിന്നും രാവിലെ 7:08-ന് തിരിച്ച്, 14 മണിക്കൂർ 34 മിനിറ്റ് കൊണ്ട് ഇംഗ്ലണ്ടിലെ കിങ്സ്ഡൗണിൽ എത്തി.
പിൽക്കാല ജീവിതം
1927-ൽ പുറത്തിറങ്ങിയ “സ്വിം ഗേൾ, സ്വിം” എന്ന ചിത്രത്തിൽ ജെർട്രൂഡ് എഡേൾ ആയി തന്നെ പ്രത്യക്ഷപ്പെട്ടു. പിന്നീട് സഞ്ചരിക്കുന്ന ഒരു കലാസംഘത്തിലും അവർ അംഗമായിരുന്നു. അക്കാലത്തുണ്ടായ ദി ഗ്രേറ്റ് ഡിപ്രഷൻ എന്നറിയപ്പെട്ട സാമ്പത്തിക മാന്ദ്യം എഡേളിന് ലഭിക്കേണ്ടിയിരുന്ന പ്രതിഫലത്തുകകളെ സാരമായി ബാധിച്ചു.
1933-ൽ അവർ വസിച്ചിരുന്ന കെട്ടിടത്തിന്റെ ഗോവണിപ്പടിയിൽ നിന്നും വീണ് നട്ടെല്ലിനു പരിക്കു പറ്റി ദീർഘകാലം ശയ്യാവലംബിയായിരുന്നു.
മരണം
ബാല്യത്തിൽ തന്നെ കേൾവിക്കുറവുണ്ടായിരുന്ന ട്രൂഡി 1940-കളിൽ പൂർണ്ണമായും ബധിരയായി. ബധിരരായ കുട്ടികളെ നീന്തൽ പഠിപ്പിക്കുന്നതിലും അവർ ഏർപ്പെട്ടിരുന്നു. ജീവിതത്തിലൊരിക്കലും അവർ വിവാഹിതയായിരുന്നില്ല. 2003 നവംബർ 30-ന് 98-ആം വയസ്സിൽ ന്യൂജഴ്സിയിലെ വൈക്കോഫിൽ വച്ച് അവർ അന്തരിച്ചു. ന്യൂയോർക്ക് നഗരത്തിലെ ബ്രോങ്ക്സിൽ, വുഡ്ലോൺ സെമിത്തേരിയിൽ അടക്കം ചെയ്തു.
എർലാൻഗെൻ (ജർമ്മനി)
വലത്ത്‌|ലഘുചിത്രം|300x300ബിന്ദു|എർലാൻഗെൻ, 1915 ൽ ലഘുചിത്രം|300x300ബിന്ദു|എർലാൻഗെൻ കൊട്ടാരം എർലാൻഗെൻ (East Franconian: Erlang) ജർമനിയിലെ ഏറ്റവും വലിയ സംസ്ഥാനമായ ബവേറിയയിലെ ഫ്രാൻകോണിയ പ്രദേശത്തെ ഒരു നഗരമാണ്. ന്യൂറംബർഗ് നഗരത്തിന്റെ വടക്കു പടിഞ്ഞാറ് ദിശയിൽ റെഗ്‌നിട്സ് നദിയുടെയും അതിന്റെ ഏറ്റവും വലിയ പോഷകനദിയായ ഷ്വാബാഹിന്റെയും സംഗമസ്ഥാനത്താണ് ഇത് സ്ഥിതി ചെയ്യുന്നത്. മാർച്ച് 31, 2018 ലെ കണക്കു പ്രകാരം ഇവിടത്തെ ജനസംഖ്യ 112,806 ആണ്.
ആധുനിക എർലാൻഗെൻ നഗരത്തിലെ പ്രധാന സ്ഥാപനങ്ങൾ എർലാൻഗെൻ-ന്യൂറംബർഗ് സർവകലാശാല, ജർമൻ കമ്പനിയായ സീമെൻസ് എ.ജി യുടെ വിവിധ ഓഫീസുകൾ, ഫ്റൌൺഹോഫർ സൊസൈറ്റി എന്ന ഗവേഷണസ്ഥാപനം, മാക്സ് പ്ലാങ്ക് ഇൻസ്റ്റിറ്റ്യൂട്ട് ഫോർ സയൻസ് ഓഫ് ലൈറ്റ് തുടങ്ങിയവയാണ്. 1685 ൽ നാന്റിലെ ശാസനം പിൻവലിച്ചതിനെത്തുടർന്നു ഹ്യൂഗെനോട്ടുകൾ എന്ന ഫ്രഞ്ച് പ്രൊട്ടസ്റ്റന്റ് വിഭാഗക്കാർ ഇവിടേയ്ക്ക് ധാരാളമായി കുടിയേറിയത് ഈ നഗരത്തിന്റെ ചരിത്രത്തിലെ ഒരു പ്രധാന സംഭവമാണ്.
ഫെലിക്സ് ക്ലെയിൻ'ന്റെ 1872 ലെ പ്രസിദ്ധമായ എർലാൻഗെൻ പ്രോഗ്രാം (Erlangen Program) ആ പേരിൽ അറിയപ്പെടാൻ കാരണം അദ്ദേഹം അക്കാലത്തു എർലാൻഗെൻ-ന്യൂറംബർഗ് സർവകലാശാലയിൽ പഠിപ്പിച്ചിരുന്നതുകൊണ്ടാണ്.
ചരിത്രം
ഔദ്യോഗികരേഖകളിൽ എർലാൻഗെൻ എന്ന പേര് ആദ്യം പ്രത്യക്ഷപ്പെടുന്നത് 1002 ൽ വില്ല എർലാൻഗെൻ എന്ന പേരിൽ ആണ്. 1361-ൽ ഈ ഗ്രാമം റോമൻ ചക്രവർത്തിയായിരുന്ന ചാൾസ് നാലാമന് വിൽക്കപ്പെട്ടു. തുടർന്ന് ഇത് ചെക്ക് രാജ്യത്തിന്റെ കീഴിൽ വന്നു. മൂന്നു വർഷത്തിനുള്ളിൽ പഴയ ഗ്രാമത്തിനു സമീപം ഒരു നഗരം നിർമ്മിയ്ക്കപ്പെട്ടു. 1374 ൽ ഈ നഗരത്തിന് സ്വന്തമായി ഒരു നാണയവും അനുവദിയ്ക്കപ്പെട്ടു. 1398 ൽ ഈ നഗരത്തിന് മുനിസിപ്പൽ പദവി ലഭിച്ചു. 1402 ൽ ഈ നഗരം ബ്രാൻഡൻബുർഗ്-ബേയ്റോയ്ത് ഭരിച്ചിരുന്ന ഹൌസ് ഓഫ് ഹൊഹെൻസൊല്ലേൺ'ന്റെ (House of Hohenzollern) കീഴിൽ ആയി. 1806 വരെ ഇത് ഇവരുടെ കീഴിൽ ആയിരുന്നു. 1810- ൽ ഇത് ഹൌസ് ഓഫ് ഹൊഹെൻസൊല്ലേൺ ഭരിച്ചിരുന്ന ബ്രാൻഡൻബുർഗ്-ബേയ്റോയ്ത് അടക്കം ബവേറിയൻ രാജ്യത്തിന്റെ അധീനതയിൽ ആയി.
ഇത് ബ്രാൻഡൻബുർഗ്-ബേയ്റോയ്ത്'ന്റെ ഭാഗമായിരിയ്ക്കുമ്പോൾ ആണ് 1686-ൽ ഫ്രാൻ‌സിൽ നിന്നും ആദ്യ ഹ്യൂഗെനോട്ട് അഭയാർത്ഥികൾ എത്തുന്നത്. ഇവർക്കുവേണ്ടി പുതിയ ഒരു പട്ടണം തന്നെ വേർതിരിച്ചുകൊടുത്തു. 1706 ൽ ബെർഗ്കിർഹ് വേയ് നടക്കുന്ന കുന്നിന്റെ താഴെയുള്ള പഴയ പട്ടണം ഒരു അഗ്നിബാധയിൽ നശിപ്പിയ്ക്കപ്പെട്ടെങ്കിലും ഉടനെ തന്നെ പുനർനിർമ്മിയ്ക്കപ്പെട്ടു. 1812 ൽ പഴയതും പുതിയതുമായ പട്ടണങ്ങളെ യോജിപ്പിച്ചു ഒന്നാക്കിത്തീർത്തു.
1818-ൽ ബവേറിയൻ മുനിസിപ്പൽ പരിഷ്കാരങ്ങളെത്തുടർന്ന് ഈ നഗരത്തിന് സ്വന്തമായി ഒരു ഭരണകൂടത്തെ ലഭിച്ചു. 1972-ൽ ഇതിനെ ഹ്വോഹ്ഷ്ടാറ്റ് ജില്ലയുമായി ലയിപ്പിച്ചു എർലാൻഗെൻ-ഹ്വോഹ്ഷ്ടാറ്റ് ജില്ല രൂപം കൊള്ളുകയും എർലാൻഗെൻ അതിന്റെ തലസ്ഥാനം ആവുകയും ചെയ്തു.
ബെർഗ്കിർഹ് വേയ്
ബെർഗ്കിർഹ് വേയ് എന്നത് എർലാൻഗെനിലെ വാർഷിക ബിയർ ഉത്സവമാണ്. മ്യൂണിക്കിലെ ബിയർ ഉത്സവം പോലെ തന്നെയാണിതെങ്കിലും വന്നുപോകുന്ന ആളുകളുടെ കണക്കെടുത്താൽ ഇത് വളരെ ചെറുതാണ്. ഈസ്റ്ററിന് ശേഷം 49 ദിവസം കഴിഞ്ഞുള്ള പെന്തിക്കൊസ്തി ആചാരത്തിന്റെ മുന്നും പിന്നുമായുള്ള പന്ത്രണ്ടു ദിവസങ്ങളിലായാണ് ഇത് ആഘോഷിയ്ക്കുന്നത്. കുന്നിനു താഴെയുള്ള മരങ്ങളുടെ അടിയിൽ നിർത്തിയിട്ട നീളൻ മേശകളിൽ ഒരു ലിറ്റർ കൊള്ളുന്ന ബിയർ മഗ്ഗുകളിലാണ് ബിയർ വിളമ്പുന്നത്. എർലാൻഗെൻ നഗരത്തിന് വടക്കുഭാഗത്തുള്ള ഈ കുന്നിന്റെ കീഴിൽ ഒട്ടേറെ ചെറിയ ഗുഹകളും സെല്ലെറുകളും ഉണ്ട്. നഗരത്തിലെ ബ്രൂവെറികളുടെ ഉടമസ്ഥതയിലാണ് ഈ സെല്ലറുകളിൽ അധികവും. ഏതാണ്ട് 21 കിലോമീറ്ററുകളോളം  ദൂരത്തിൽ നീണ്ടു കിടക്കുന്ന ഈ സെല്ലറുകൾ കൊല്ലത്തിലുടനീളം തണുത്ത കാലാവസ്ഥ പ്രദാനം ചെയ്യുന്നു. 1871-ൽ ഇലക്ട്രിക്ക് റെഫ്രിജറേറ്റർ കണ്ടുപിടിയ്ക്കപ്പെടുന്നതുവരെ ഈ പ്രദേശത്തെ തെക്കൻ ജർമനിയിലെ ഏറ്റവും വലിയ റെഫ്രിജറേറ്റർ ആയാണ് കണക്കാക്കിയിരുന്നത്.
ഓരോ വർഷവും ഏതാണ്ട് ഒരു ദശലക്ഷത്തിലധികം ആളുകൾ ഈ ബിയർ ഉത്സവം സന്ദർശിയ്ക്കുന്നു. ബിയറിന് പുറമെ ധാരാളം കാർണിവലുകളും ഫ്രാൻകോണിയൻ ഭക്ഷണപദാർത്ഥങ്ങൾ വിൽക്കുന്ന ധാരാളം സ്റ്റാളുകളും മറ്റും ഈ സമയത്ത് ഇവിടെ കാണാം.
ജനസംഖ്യാവർദ്ധനവ്
{ "version": 2, "width": 500, "height": 300, "data": [ { "name": "table", "values": [ { "x": 1495, "y": 460 }, { "x": 1557, "y": 410 }, { "x": 1619, "y": 520 }, { "x": 1634, "y": 0 }, { "x": 1655, "y": 500 }, { "x": 1690, "y": 1100 }, { "x": 1708, "y": 2500 }, { "x": 1723, "y": 3930 }, { "x": 1752, "y": 7939 }, { "x": 1760, "y": 8140 }, { "x": 1774, "y": 7724 }, { "x": 1792, "y": 8178 }, { "x": 1800, "y": 10000 }, { "x": 1812, "y": 8592 }, { "x": 1820, "y": 9271 }, { "x": 1830, "y": 9831 }, { "x": 1840, "y": 10630 }, { "x": 1852, "y": 10910 }, { "x": 1861, "y": 10896 }, { "x": 1864, "y": 11202 }, { "x": 1867, "y": 11546 }, { "x": 1871, "y": 12510 }, { "x": 1875, "y": 13597 }, { "x": 1880, "y": 14876 }, { "x": 1885, "y": 15828 }, { "x": 1890, "y": 17559 }, { "x": 1895, "y": 20892 }, { "x": 1900, "y": 22953 }, { "x": 1905, "y": 23737 }, { "x": 1910, "y": 24877 }, { "x": 1916, "y": 19688 }, { "x": 1917, "y": 19599 }, { "x": 1919, "y": 23521 }, { "x": 1925, "y": 29597 }, { "x": 1933, "y": 32348 }, { "x": 1939, "y": 34066 }, { "x": 1946, "y": 45536 }, { "x": 1950, "y": 50011 }, { "x": 1956, "y": 60378 }, { "x": 1961, "y": 69552 }, { "x": 1965, "y": 78800 }, { "x": 1970, "y": 84110 }, { "x": 1975, "y": 100671 }, { "x": 1980, "y": 101845 }, { "x": 1985, "y": 99628 }, { "x": 1987, "y": 99808 }, { "x": 1990, "y": 101017 }, { "x": 1995, "y": 101361 }, { "x": 2000, "y": 100064 }, { "x": 2005, "y": 102896 }, { "x": 2008, "y": 104542 }, { "x": 2009, "y": 105164 }, { "x": 2010, "y": 105258 }, { "x": 2011, "y": 105964 }, { "x": 2012, "y": 107103 }, { "x": 2013, "y": 107345 }, { "x": 2014, "y": 108191 }, { "x": 2015, "y": 108227 }, { "x": 2016, "y": 111056 }, { "x": 2017, "y": 111959 }, { "x": 2018, "y": 112806 } ] } ], "scales": [ { "name": "x", "type": "linear", "range": "width", "zero": false, "domain": { "data": "table", "field": "x" } }, { "name": "y", "type": "linear", "range": "height", "nice": true, "domain": { "data": "table", "field": "y" } } ], "axes": [ { "type": "x", "scale": "x" }, { "type": "y", "scale": "y" } ], "marks": [ { "type": "area", "from": { "data": "table" }, "properties": { "enter": { "x": { "scale": "x", "field": "x" }, "y": { "scale": "y", "field": "y" }, "y2": { "scale": "y", "value": 0 }, "interpolate": { "value": "monotone" }, "fill": { "value": "steelblue" } } } } ] }
എർലാൻഗെനിലെ മേയർമാർ
thumb|upright=0.4|കാൾ ഫ്രീഡെറീഹ് ഫിലിപ് ഫോൺ മാർഷിയൂസ് thumb|upright=0.4|യോഹാൻ ഡെ കാൽബ്‌ thumb|upright=0.4|ജോർജ് സൈമൺ ഓം thumb|upright=0.4|കാൾ ഹെയ്‌ൻറീഹ് റൗ 1862
മറ്റു രാജ്യങ്ങളുമായുള്ള ബന്ധങ്ങൾ
സഹോദരനഗരങ്ങൾ (Sister cities):
പ്രധാന നിവാസികൾ
പരമ്പരാഗതമായി ഇതൊരു ചെറിയ നഗരമായിരുന്നെങ്കിലും ലോകത്തിന് പല സംഭാവനകളും ഈ നഗരം നൽകിയിട്ടുണ്ട്. പ്രധാനമായും എർലാൻഗെൻ-ന്യൂറംബർഗ് സർവകലാശാലയിലെ ഗവേഷകരും സീമെൻസ് എ.ജി യിലെ ഗവേഷകരുമാണ് ശാസ്ത്ര സാങ്കേതിക രംഗത്തെ സംഭാവനകളിൽ മുന്നിട്ടു നിൽക്കുന്നത്. സസ്യഗവേഷകനും പര്യവേഷകനുമായ കാൾ ഫ്രീഡെറീഹ് ഫിലിപ് ഫോൺ മാർഷിയൂസ്(1794-1868), മേജർ ജനറൽ ആയിരുന്ന യോഹാൻ ഡെ കാൽബ്‌ (1721 - 1780), പ്രശസ്ത ഭൗതിക ശാസ്ത്രജ്ഞൻ ആയിരുന്ന ജോർജ് സൈമൺ ഓം (1789 - 1854), സാമ്പത്തികശാസ്ത്രജ്ഞൻ ആയിരുന്ന കാൾ ഹെയ്‌ൻറീഹ് റൗ(1792 - 1870), പ്രശസ്ത ഗണിതശാസ്ത്രജ്ഞ എമ്മി നോതർ (1882 - 1935), ജർമൻ ഫുട്ബോൾ ക്യാപ്റ്റൻ ആയിരുന്ന ലോതർ മത്തേവൂസ് (1961 - ) തുടങ്ങിയവർ പ്രശസ്തരായ എർലാൻഗെൻ നിവാസികൾ ആണ്.
പുറം കണ്ണികൾ
വർഗ്ഗം:ജർമ്മനിയിലെ നഗരങ്ങൾ
ഗ്ലിസറിൻ
ലഘുവായ ഒരു പോളിയോൾ (കൂടുതൽ ഹൈഡ്രോക്സിൽ ഗ്രൂപ്പുകൾ ചേർന്ന) ഒരു സംയുക്തമാണ് ഗ്ലിസറിൻ അഥവാ ഗ്ലിസറോൾ (Glycerol) ( glycerine അല്ലെങ്കിൽ glycerin എന്നും എഴുതും, അക്ഷരവ്യത്യാസം നോക്കുക). ഗ്ലിസറിൻ ഒരു കളറില്ലാത്ത, മണമില്ലാത്ത, മധുരരസമുള്ള, വിഷമില്ലാത്ത സാന്ദ്രതയുള്ള ഒരു ദ്രാവകമാണ്. ലിപിഡുകളുടെ നട്ടെല്ലായ ഗ്ലിസറോളുകൾ ട്രൈഗ്ലിസറൈഡുകൾ എന്നാണ് അറിയപ്പെടുന്നത്. ഭക്ഷ്യവ്യവസായത്തിലും ഔഷധമേഖലയിലും വ്യാപകമായി ഗ്ലിസറിൻ ഉപയോഗിക്കാറുണ്ട്. ഗ്ലിസറിനിലുള്ള മൂന്ന് ഹൈഡ്രോക്സിൽ ഗ്രൂപ്പുകളാണ് അവ ജലത്തിൽ ലയിക്കുന്നതിനു കാരണമായിട്ടുള്ളത്. ഇത് ഗ്ലിസറിന് ഹൈഗ്രോസ്കോപിക് സ്വഭാവസവിശേഷത നൽകുന്നു. ഈ സവിശേഷതയുടെ കാരണത്താലാണ് മിക്ക ഫാർമസ്യൂട്ടിക്കൽ ഫോർമുലേഷനുകളിലും ഘടകപദാർത്ഥമായി ഗ്ലിസറിൻ ഉപയോഗിക്കുന്നത്.
കനസാവ
ജപ്പാനിലെ ഇഷികാവ പ്രിഫെക്ചറിന്റെ തലസ്ഥാന നഗരമാണ് കനസാവ (金沢市, കനസാവ-ഷി). 2018 ജനുവരി 1 ലെ കണക്കനുസരിച്ച്, നഗരത്തിലെ ജനസംഖ്യ 203,271 വീടുകളിലായി 466,029 ഉം, ജനസാന്ദ്രത കിലോമീറ്ററിന് 990 ഉം ആയിരുന്നു. നഗരത്തിന്റെ ആകെ വിസ്തീർണ്ണം 468.64 ചതുരശ്ര കിലോമീറ്റർ (180.94 ചതുരശ്ര മൈൽ) ആണ്.
ഭൂമിശാസ്ത്രം
ജപ്പാനിലെ ഹൊകുരികു മേഖലയിൽ വടക്കുപടിഞ്ഞാറൻ ഇഷിക്കാവ പ്രിഫെക്ചറിലാണ് കനസാവ സ്ഥിതി ചെയ്യുന്നത്. പടിഞ്ഞാറ് ജപ്പാൻ കടലും കിഴക്ക് ടോയാമ പ്രിഫെക്ചറും അതിർത്തി പങ്കിടുന്നു. സായ് നദിക്കും അസാനോ നദിക്കും ഇടയിലാണ് നഗരം സ്ഥിതി ചെയ്യുന്നത്. നഗരത്തിന്റെ കിഴക്കൻ ഭാഗം ജാപ്പനീസ് ആൽപ്‌സ് പർവതനിരകളാണ്. നഗരത്തിന്റെ ചില ഭാഗങ്ങൾ ഹകുസൻ നാഷണൽ പാർക്കിന്റെ അതിർത്തിയിലാണ്.
ജനസംഖ്യാശാസ്ത്രം
ജാപ്പനീസ് സെൻസസ് ഡാറ്റ പ്രകാരം, കഴിഞ്ഞ 40 വർഷമായി കനസാവയിലെ ജനസംഖ്യ ക്രമാനുഗതമായി വർദ്ധിച്ചു.
കാലാവസ്ഥ
കനത്ത മഞ്ഞുവീഴ്ചയോടുകൂടിയ ചൂടുള്ളതും ഈർപ്പമുള്ളതുമായ വേനൽക്കാലവും തണുത്ത ശീതകാലവും ഉള്ള ഈർപ്പമുള്ള ഉപ ഉഷ്ണമേഖലാ കാലാവസ്ഥയാണ് കനസാവയിലുള്ളത് (Köppen Cfa). ശരാശരി താപനില ടോക്കിയോയിലേതിനേക്കാൾ അല്പം കുറവാണ്, അതായത് ജനുവരിയിൽ ഏകദേശം 4 °C (39 °F), ഏപ്രിലിൽ 12 °C (54 °F), ഓഗസ്റ്റിൽ 27 °C (81 °F), 17 °C ( ഒക്ടോബറിൽ 63 °F), ഡിസംബറിൽ 7 °C (45 °F). 1904 ജനുവരി 27-ന് രേഖപ്പെടുത്തിയ ഏറ്റവും കുറഞ്ഞ താപനില −9.4 °C (15.1 °F) ആയിരുന്നു, 1902 സെപ്റ്റംബർ 8 ന് ശേഷമുള്ള ഏറ്റവും കൂടിയ താപനില 38.5 °C (101.3 °F) ആയിരുന്നു.[4] നഗരം വ്യക്തമായി ഈർപ്പമുള്ളതാണ്, ശരാശരി ഈർപ്പം 73% ആണ്, ഒരു വർഷത്തിൽ 193 മഴയുള്ള ദിവസങ്ങൾ. ശരത്കാലത്തും ശീതകാലത്തും ഏറ്റവും കൂടുതൽ മഴ പെയ്യുന്നു; നവംബർ മുതൽ ജനുവരി വരെയുള്ള മാസങ്ങളിൽ ശരാശരി 250 മില്ലിമീറ്റർ (10 ഇഞ്ച്) കൂടുതലാണ്, അലൂഷ്യൻ ലോ ഏറ്റവും ശക്തമാണ്. എന്നാൽ വർഷത്തിലെ എല്ലാ മാസവും ഇത് 125 മില്ലിമീറ്ററിന് മുകളിലാണ് (4.9 ഇഞ്ച്).
ചരിത്രം
കനസാവയ്ക്ക് ചുറ്റുമുള്ള പ്രദേശം പുരാതന കാഗ പ്രവിശ്യയുടെ ഭാഗമായിരുന്നു. "കനസാവ" (金沢, 金澤) എന്ന പേര് അക്ഷരാർത്ഥത്തിൽ "സ്വർണ്ണത്തിന്റെ ചതുപ്പ്" എന്നാണ് അർത്ഥമാക്കുന്നത്. ഉരുളക്കിഴങ്ങിനായി കുഴിച്ചുകൊണ്ടിരുന്നപ്പോൾ സ്വർണ്ണം വൃത്തിയാക്കിയ കർഷകനായ ഇമോഹോറി ടോഗോറോയുടെ (അക്ഷരാർത്ഥത്തിൽ "ടോഗോറോ ഉരുളക്കിഴങ്ങ് കുഴിച്ചെടുക്കൽ") ഇതിഹാസത്തിൽ നിന്നാണ് ഉരുത്തിരിഞ്ഞതെന്ന് പറയപ്പെടുന്നു. . ഈ വേരുകളെ അംഗീകരിക്കുന്നതിനായി കെൻറോകു-എൻ ഗ്രൗണ്ടിലെ കിണർ 'കിൻജോ റീറ്റാകു' (金城麗澤) എന്നറിയപ്പെടുന്നു. കനസാവ സ്ഥിതിചെയ്യുന്ന പ്രദേശം യഥാർത്ഥത്തിൽ ഇഷിയുറ എന്നാണ് അറിയപ്പെട്ടിരുന്നത്. അതിന്റെ പേര് കെൻറോകുവെനിനടുത്തുള്ള ഇഷിയുറ ദേവാലയത്തിൽ സംരക്ഷിക്കപ്പെട്ടിരിക്കുന്നു.
മുറോമാച്ചി കാലഘട്ടത്തിൽ (1336 മുതൽ 1573 വരെ), ക്യോട്ടോയിലെ സെൻട്രൽ ഷോഗണുകളുടെ ശക്തി ക്ഷയിച്ചുകൊണ്ടിരുന്നതിനാൽ, കാഗ പ്രവിശ്യ ഇക്കോ-ഇക്കിയുടെ നിയന്ത്രണത്തിലായി. കുടിയിറക്കപ്പെട്ട ജോഡോ ഷിൻഷോ വിഭാഗത്തിലെ പുരോഹിതൻ റെന്നിയോയുടെ പഠിപ്പിക്കലുകൾ പിന്തുടരുന്നു. പ്രവിശ്യയിലെ ഔദ്യോഗിക ഗവർണർമാരായ തൊഗാഷി വംശം, പിന്നീട് "കർഷകരുടെ രാജ്യം" എന്നറിയപ്പെട്ട ഒരുതരം ദിവ്യാധിപത്യ റിപ്പബ്ലിക്ക് സ്ഥാപിക്കുകയും ചെയ്തു. കൊഡാറ്റ്സുനോ പർവതത്തിന്റെ അറ്റത്തുള്ള കനസാവ ഗോബോ ആയിരുന്നു അവരുടെ പ്രധാന ശക്തികേന്ദ്രം. ഉയർന്ന കുന്നുകളുടെ പിൻബലവും നദികളാൽ ഇരുവശവും ചുറ്റിത്തിരിയുന്ന പ്രകൃതിദത്തമായ ഒരു കോട്ടയായിരുന്നു അത്. ചുറ്റും ഒരു കോട്ട നഗരം വികസിച്ചു. കനസാവ നഗരമായി മാറുന്നതിന്റെ തുടക്കമായിരുന്നു ഇത്.
പുറംകണ്ണികൾ
വർഗ്ഗം:ജപ്പാനിലെ നഗരങ്ങൾ
പടനിലം, കോഴിക്കോട്
ഭൂപ്രകൃതി
മലകളും കുന്നുകളും ഒപ്പം വടക്ക് പൂനൂർ പുഴയും ഉള്ളതിനാൽ ആരേയും കൊതിപ്പിക്കുന്ന വശ്യതയാണ് പടനിലത്തിനുള്ളത്. പുഴയിൽ നിന്ന് കയറി വന്നാൽ പടനിലം വരെ നിരപ്പ് ആണെങ്കിലും അവിടെ മുതൽ 3 കിലോമീറ്റർ മലയാണ്.
ആരാധനാലയങ്ങൾ
മതപരമായി ഐക്യമുള്ള ഒരു ഗ്രാമമാണ് പടനിലം. എല്ലവരും മറ്റുള്ളവരുടെ മത ആശയങ്ങളെ ബഹുമനിക്കുകയും ചെയ്യുന്നു.
ക്ഷേത്രങ്ങൾ
പടനിലം പ്രദേശത്ത് അനേകം ക്ഷേത്രങ്ങളുണ്ടെങ്കിലും കുറിഞ്ഞിപിലാക്കൽ, വള്ളിയാട്ടുമ്മൽ എന്നിവയാണ് പ്രധാനം. വള്ളിയാട്ടുമ്മൽ ഭഗവതി ക്ഷേത്രത്തിൽ നടക്കുന്ന തിറ മഹോത്സവം കോഴിക്കോട്ടെങ്ങും പ്രശസ്തമാണ്.
പള്ളികൾ
അനവധി പള്ളികൾ ഉണ്ട് എങ്കിലും പടനിലം മഹല്ല് പള്ളിയും, ഉപ്പഞ്ചേരിമ്മൽ പള്ളിയും ആണ് പ്രശസ്തം
ഇപ്പോൾ
കോഴിക്കോട്-കൊള്ളേഗൽ ദേശീയ പാത കാപ്പാട്- തുഷാരഗിരി വിനോദസഞ്ചാര ഇടനാഴി അഥവാ SH 68-ലേക്ക് ചേരുന്ന സ്ഥലമാണ് ഇവിടം. അയതിനാൽ ഒട്ടനവധി ആൾക്കാർ ദിവസേന ബസ്സ് മാറികയറാനും മറ്റും ഈ അങ്ങാടിയെ പ്രയോജനപ്പെടുത്തുന്നു. ഒപ്പം കുന്ദമംഗലം എന്ന ലോകപ്രശസ്ത പട്ടണത്തിന്റെ ആധുനികതയും ഗതകാല സ്മരണകൾ കൊണ്ടും ഇവിടം വളർന്നു കൊണ്ടിരിക്കുകയാണ്. . ദക്ഷിണേന്ത്യയിലെ പ്രധാന തീർത്ഥാടന കേന്ദ്രങ്ങളിലൊന്നായ സി.എം. വലിയുള്ളാഹി മഖാമിലേക്കുള്ള കോഴിക്കോട് ഭാഗത്ത് നിന്നുമുള്ള കവാടം കൂടിയാണ് പടനിലം .. കേരളത്തിന്റെ പുറമെ നിന്നും അകത്ത് നിന്നും ലക്ഷങ്ങളാണ് പ്രതിവർഷം ഇവിടെ സന്ദർശിക്കുന്നത്.
ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ്, കോഴിക്കോട്
ഇന്ത്യയിലെ പ്രധാനപ്പെട്ട മാനേജ്മെന്റ് സ്കൂളുകളിൽ ഒന്നാണ്‌ ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ്, കോഴിക്കോട്
നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി കാലിക്കറ്റ്‌
ഇന്ത്യയിലെ ഒരു ഉന്നത സാങ്കേതികവിദ്യാഭ്യാസ സ്ഥാപനമാണ്‌ നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി കാലിക്കറ്റ്‌ അഥവാ എൻ.ഐ.ടി. കാലിക്കറ്റ്. കോഴിക്കോട് നഗരത്തിൽ നിന്നു 22 കിലോമീറ്റർ വടക്കു കിഴക്ക് മാറി കട്ടാങ്ങൽ എന്ന സ്ഥലത്ത് സ്ഥിതി ചെയ്യുന്ന ഈ സ്ഥാപനം ഭാരത സർക്കാറിന്റെ സാങ്കേതിക വിദ്യാഭ്യാസ രംഗത്ത് ഉന്നതനിലവാരമുള്ള സ്ഥാപനങ്ങൾ ആരംഭിക്കുക എന്ന നയത്തെത്തുടർന്നാണ്‌ പ്രവർത്തനമാരംഭിച്ചത്
സി.ഡബ്ല്യു.ആർ.ഡി.എം
സെന്റർ ഫോർ വാട്ടർ റിസോർസ് ഡവലപ്മെന്റ് ആൻഡ് മാനേജ്മെന്റ് എന്നാണ് പൂർണ്ണമായ പേര്. വെള്ളത്തെ കുറിച്ച് പഠിക്കുന്ന സ്ഥാപനം ആണിത്.
കേരള സ്കൂൾ ഓഫ് മാത്തമാറ്റിക്സ്
ഗണിതത്തിൽ ഗവേഷണം ചെയ്യുന്ന സ്ഥാപനം ആണ് ഇത്.
ഐ.ഐ.എസ്.ആർ
ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പൈസസ് റിസർച്ച്. സുഗന്ധ വിളകളെ കുറിച്ച് ഗവേഷണം ചെയ്യുന്ന സ്ഥലം.
ഗതാഗതം
വിനോദസഞ്ചാര ഇടനാഴിയും ദേശീയപാതയും സംഗമിക്കുന്ന സ്ഥലമായതിനാൽ വാഹനസൗകര്യം കൂടുതലുള്ള വളരെ തിരക്കേറിയ ഒരു ജങ്ഷൻ ആണ് ഇവിടം.
ട്രയിൻ മാർഗ്ഗം
ട്രയിൻ മാർഗ്ഗം വരുന്നവർക്ക് കോഴിക്കോട് റെയിൽവെ സ്റ്റേഷനിലോ(20 കിലോമീറ്റർ) കൊയിലാണ്ടി റെയിൽവേ സ്റ്റേഷനിലോ ഇറങ്ങി ബസ് മാർഗ്ഗം എത്തിച്ചേരാവുന്നതാണ്
വിമാനമാർഗ്ഗം
കോഴിക്കോട് വിമാനത്താവളത്തിലേക്ക് 33 കിലോമീറ്റർ ദൂരം
മാമം പുഴ
തിരുവനന്തപുരം ജില്ലയിലുള്ള ഒരു ചെറിയ പുഴയാണ് മാമം പുഴ. ഇംഗ്ലീഷ്: Mamam River. തിരുവനന്തപുരത്തെ പന്തലക്കോട്ട് കുന്നുകളിൽ നിന്ന് ഉത്ഭവിച്ച് 27 കിലോ മീറ്റർ പടിഞ്ഞാറേക്ക് ഒഴുകി അഞ്ചുതെങ്ങ് കായലിൽ ചേരുന്നു. 144 കിലോമീറ്ററാണ് നദീതടം. ആറ്റിങ്ങല്ലിന്റെ ഒരു വശം ഈ പുഴയാൽ ചുറ്റപ്പെട്ടുകിടക്കുന്നു.
മുടക്കൽ പഞ്ചായത്തിന്റെ തെക്ക് ഭാഗത്തുകൂടെ ഒഴുകുന്ന ഈ പുഴ ആറ്റിങ്ങലിലെ ആണ്ടൂർക്കോണത്തു വച്ച് രണ്ടായി പിരിയുന്നു. ഒരു കൈവഴി പടിഞ്ഞാറേക്ക് ഒഴുകി വാമനപുരം പുഴയിൽ ചേരുന്നു. മറ്റേ കൈവഴി തെക്കോട്ട് ഒഴുകി എഞ്ചക്കൽ കടന്ന് പടിഞ്ഞാറോട്ട് തിരിഞ്ഞ് അഞ്ചുതെങ്ങ് തടാകത്തിൽ ചേരുന്നു. ഈ കൈവഴിക്കിടയിലാണ് ചങ്ങണം ചെക്ക് ഡാം സ്ഥാപിച്ചിരിക്കുന്നത്.
റഫറൻസുകൾ
വർഗ്ഗം:കേരളത്തിലെ നദികൾ വർഗ്ഗം:തിരുവനന്തപുരം ജില്ലയിലെ നദികൾ
പോർട്ട്‌ലൻഡിയ
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സാണ് പോർട്ട്‌ലൻഡിയ - Portlandia . ഇതിലെ ഇനങ്ങൾ ജമൈക്കയിൽ തദ്ദേശീയമായി കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:പോർട്ട്‌ലൻഡിയ വർഗ്ഗം:റുബിയേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
പെറ്റർലൂ കൂട്ടക്കൊല
വ്യാവസായിക വിപ്ലവത്തെത്തുടർന്ന് ഉയർന്നുവന്ന തൊഴിലാളികളുടെ അവകാശ സമര ചരിത്രത്തിലെ തിളങ്ങുന്ന അധ്യായമായിരുന്നു പെറ്റർലൂ കൂട്ടക്കൊല. ഇംഗ്ലണ്ടിൽ 1800 ൽ പാസാക്കിയ കോമ്പിനേഷൻ നിയമം തൊഴിലാളികൾ സംഘം ചേരുന്നത് നിരോധിച്ചു. ഇതിനെതിരെ 1819 ആഗസ്റ്റ് മാസത്തിൽ ഇംഗ്ലണ്ടിലെ മാഞ്ചസ്റ്ററിലുള്ള സെന്റ് പീറ്റേഴ്സ് ഫീൽഡിൽ എൺപതിനായിരതേതോളം തൊഴിലാളികൾ ഒരു പ്രതിഷേധ സമ്മേളനത്തിൽ പങ്കെടുത്തു. സമാധാനപരമായി ഇവർ നടത്തിയ പ്രകടനത്തിന് നേരെ നടന്ന വെടിവെയ്പ്പിൽ പതിനൊന്നു പേർ മരണമടഞ്ഞു. എഴുന്നൂറോളം പേർക്ക് പരിക്കേറ്റു. ഈ സംഭവത്തെത്തുടർന്ന് തൊഴിലാളികളുടെ ആവശ്യങ്ങൾ പരിഗണിക്കുവാൻ അധികാരികൾ നിർബന്ധിതരായി.
വിയ്
കോൺസ്റ്റാന്റിൻ യെർഷോവും ജോർജി ക്രോപാച്ചിയോവും ചേർന്ന് 1967-ൽ സംവിധാനം ചെയ്ത ഒരു സോവിയറ്റ് ഹൊറർ ചിത്രമാണ് വിയ് (സ്പിരിറ്റ് ഓഫ് ഈവിൾ അല്ലെങ്കിൽ Vii, റഷ്യൻ: Вий). നിക്കോളായ് ഗോഗോളിന്റെ അതേ പേരിലുള്ള കഥയെ അടിസ്ഥാനമാക്കി, ചിത്രത്തിന്റെ തിരക്കഥ എഴുതിയത് യെർഷോവ്, ക്രോപാച്ചിയോവ്, അലക്സാണ്ടർ പ്തുഷ്കോ എന്നിവർ ചേർന്നാണ്. മോസ്ഫിലിം ആണ് ഈ ചിത്രം വിതരണം ചെയ്തത്. സോവിയറ്റ് യുഗത്തിൽ സോവിയറ്റ് യൂണിയനിൽ ഔദ്യോഗികമായി റിലീസ് ചെയ്ത ആദ്യത്തെ ഹൊറർ ചിത്രമായിരുന്നു ഇത്.
ഹോം മീഡിയ
ചിത്രം ഡിവിഡിയിൽ 2001 ഓഗസ്റ്റ് 21-ന് ഇമേജ് എന്റർടൈൻമെന്റ് പുറത്തിറക്കി. 2005 മാർച്ച് 28-ന് ഹൻസിബാർ ഫിലിംസ് ഇത് ഡിവിഡിയിൽ വീണ്ടും റിലീസ് ചെയ്തു. സെവെറിൻ ഫിലിംസ് 2019-ൽ ബ്ലൂ-റേയിൽ ചിത്രം പുറത്തിറക്കി.
റീമേക്ക്
ജേസൺ ഫ്ലെമിങ്ങ് അഭിനയിച്ച ആധുനിക പതിപ്പ് വർഷങ്ങളോളം നിർമ്മാണത്തിലായിരുന്നു. വ്യത്യസ്ത സമയപരിധികളിലൂടെ കടന്നുപോയ ഈ ചിത്രം 2014-ൽ പുറത്തിറങ്ങി. ചിത്രത്തിന്റെ 1990-ലെ സെർബിയൻ പതിപ്പ്, എ ഹോളി പ്ലേസ് എന്ന് പേരിട്ടു. 2010-ൽ ഫാന്റാസിയ ഫെസ്റ്റിവലിൽ ഈ ചിത്രം പ്രദർശിപ്പിച്ചു.
External links
വർഗ്ഗം:1967-ൽ പുറത്തിറങ്ങിയ ചലച്ചിത്രങ്ങൾ
അമിന
ആഫ്രിക്കയിലെ ഹൗസ എത്തിനിക് വിഭാഗത്തിലെ മുസ്ലിം പടയാളിയും പഴയകാലത്തെ സസ്സാവു എന്നറിയപ്പെടുന്ന ഇന്നത്തെ നൈജീരിയയിലെ രാജ്ഞിയുമായിരുന്നു അമിന. (Aminatu; മരണം:1610). നിരവധി ഐതിഹ്യങ്ങൾ ഇവരെ കുറിച്ചുണ്ട്. അതേസമയം, ചരിത്രകാരന്മാർ ഇവരെ ഒരു യഥാർത്ഥ ഭരണാധികാരിയായിട്ടാണ് പരിഗണിക്കുന്നത്. അവരുടെ ഭരണകാലത്തെ കുറിച്ച് പണ്ഡിതർക്കിടയിൽ അഭിപ്രായ വ്യത്യാസമുണ്ടെങ്കിലും ഒരു വിഭാഗത്തിന്റെ അഭിപ്രായത്തിൽ ഇവർ പതിനഞ്ചാം നൂറ്റാണ്ടിന്റെ മധ്യത്തിലാണ് ജീവിച്ചതെന്ന് കരുതുന്നു. പതിനാറാം നൂറ്റാണ്ടിലാണ് ഇവർ ജീവിച്ചതെന്നാണ് മറ്റൊരു വാദം.
അവലംബം
വർഗ്ഗം:1530-കളിൽ ജനിച്ചവർ വർഗ്ഗം:1610-കളിൽ മരിച്ചവർ വർഗ്ഗം:ഇസ്ലാമിക ചരിത്രം വർഗ്ഗം:ഇസ്ലാമും സ്ത്രീകളും